Vesti - Republički fond za penzijsko i invalidsko osiguranje Republike Srbije\nwww.pio.rs Aktuelnosti Vesti\nDeseti susreti direktora fondova za penzijsko i invalidsko osiguranje\nJubilarni, 10. susreti direktora fondova za penzijskoi invalidsko osiguranje država nastalih na prostoru bivše SFRJ održani su od 21. do 23. juna u Beogradu, u organizaciji Republičkog fonda za penzijsko i invalidsko osiguranje i Zavoda za socijalno osiguranje Republike Srbije. Učesnici ovog skupa bili su direktori i predstavnici stručnih službi fondova i zavoda za penzijsko i invalidsko osiguranje Slovenije, Hrvatske, Republike Srpske, Federacije Bosne i Hercegovine, Crne Gore i Makedonije. Gosti ovogodišnjih susreta bili su direktori i predstavnici stručnih službi zavoda za penzijsko osiguranje Nemačke (Bavarska jug), Austrije i Mađarske.\nU državama nastalim na prostoru bivše SFRJ ima ukupno pet miliona korisnika prava, a osiguranika više od 6,5 miliona, i zajednički zadatak i odgovornost nosilaca obaveznog socijalnog osiguranja je da im pružimo brzu, jednostavnu i kvalitetnu uslugu, da im olakšamo ostvarivanje i korišćenje prava. Budući da su sve ove države, ne tako davno, činile jednu državu i da su naši pravni sistemi slični, da su nam i problemi slični, veliki broj naših građana ima staž u najmanje dve države, to zahteva da imamo intenzivnu i konstruktivnu saradnju u interesu građana i interesu institucija. Vrlo intenzivno Srbija, kao i ostale države nastale na prostoru SFRJ, sarađuje sa Nemačkom, Austrijom i Mađarskom i direktori zavoda za penzijsko osiguranje ovih država, sa saradnicima, bili su gosti ovogodišnjih susreta i učestvovali u stručnom delu. Ovakvi skupovisuprilikada direktori fondova razmene iskustva, predstave probleme sa kojima se susreću i unaprede saradnju, kako bi rad bio funkcionalniji i u interesu svih građana.Težišna tema ovogodišnjih susreta direktora fondova i zavoda bila je „Naplata potraživanja po osnovu neosnovane isplate penzija, posebno od dužnika sa prebivalištem u inostranstvu – problemi i iskustva”, što je problem koji ima svaka država, te je bilo dragoceno čuti na koji način se svaka od institucija bori da taj problem minimizira. Osim ove teme, na susretima se tradicionalno razmatraju pitanja efekata elektronske razmene podataka, informacije o novinama u zakonodavstvu i problemi u realizaciji sporazuma o socijalnom osiguranju.\nSa direktorima fondova i zavoda za penzijsko i invalidsko osiguranje razgovarao je i ministar za rad, zapošljavanje, boračka i socijalna pitanja, Zoran Đorđević, i tom prilikom ih informisao o penzionerskim karticama koje je Srbija obezbedila za sve penzionere, planovima i prioritetima Ministarstva u narednom periodu i naglasio da je jedan od važnih projekata resora kojim on rukovodi i izrada socijalnih karata.\nUpravo na susretima direktora inicirane su, a kasnije realizovane u praksi, ideje o organizovanju savetodavnihdana na bilateralnom nivou za građane koji imaju staž u dve države ikojima se omogućujeda u državi u kojoj žive na jednom mestu, praktično jednom šalteru, dobiju informacije, savet i pravnu pomoć i reše svoj problem staža ili penzije za dve države u kojima imaju staž.Takođe, na susretima direktora fondova i zavoda pokrenuta je inicijativa o uspostavljanju bilateralne elektronske razmene podataka, koja je 2014. i 2015. godine dobila pravnu formu i od tadase, svakog meseca, razmenjuju podaci između fondova,koji doprinose i ažurnijem korišćenju prava građana, ali i zaštiti budžetskih sredstava fondova.\nSrbija isplaćuje 46.097 korisnika penzija koji žive u nekoj od država nastalih na prostoru bivše SFRJ, što je na godišnjem nivou 50,9 miliona evra. Iz država regiona u Srbiju isplaćuje se 115.000 korisnika penzija, što na godišnjem nivou iznosi 182 miliona evra. To je značajan broj korisnika i veliki iznos sredstava koji se mesečno transferišu iz Srbije i u Srbiju.\nIz Nemačke u Srbiju se isplaćuje 47.054 penzija (oko 163 miliona evra godišnje), iz Austrije 27.195 penzija (oko 114 miliona evra godišnje), a iz Mađarske 252 penzije (oko 228.000 evra godišnje). Istovremeno, u Nemačku Srbija isplaćuje 8.514 korisnika penzija, u Austriju 2.150, a u Mađarsku 731 penziju.\nBanjski kompleks „Žubor” u Kuršumlijskoj banji\nNa osnovu Zaključka Vlade od 19. aprila 2018. godine i Odluke Upravnog odbora Republičkog fonda za penzijsko i invalidsko osiguranje od 16.03.2018. godine objavljuje se oglas radi otuđenja nepokretnosti banjskog kompleksa „Žubor“ u Kuršumlijskoj banji putem prikupljanja pismenih ponuda.\nPravo na besplatnu rehabilitaciju u zdravstveno-stacionarnim ustanovama i banjsko-klimatskim lečilištima tokom 2018. godine, u trajanju od 10 dana, imaju korisnici starosnih, invalidskih i porodičnih penzija koji imaju prebivalište na teritoriji Republike Srbije i čija je penzija do iznosa od 24.980,00 dinara. Od ukupnih sredstava za društveni standard korisnika (421,16 miliona dinara), a na osnovu visine izdvojenih sredstava za besplatnu rehabilitaciju, u jednoj od 25 srpskih banja, ove godine će otići oko 14.000 penzionera.\nU besplatnu rehabilitaciju uključeni su troškovi prevoza u visini cene autobuske, odnosno vozne karte drugog razreda. Fond će snositi troškove za pratioca deteta koje koristi porodičnu penziju po osnovu nesposobnosti za samostalan život i rad,dok će i slepi penzioneri koji dobiju rehabilitaciju o trošku Fonda imati i pratioca kome će boravak takođe biti besplatan.\nPravo na besplatnu rehabilitaciju imaju penzioneri iz kategorije zaposlenih, samostalnih delatnosti i poljoprivrednici, koji, osim penzije koja je niža od gore navedenog iznosa, nemaju druga lična primanja, kao i penzioneri koji su to pravo ostvarili primenom domaćih propisa i na osnovu međunarodnih ugovora, pod uslovom da zbir tih penzija ne prelazi gore navedeni iznos (preračunato po srednjem kursu NBS na dan 31. 1. 2018. godine 1€ = 118,7428 dinara).\nPravo na besplatnu rehabilitaciju nemaju korisnici prava na privremenu naknadu po osnovu II i III kategorije invalidnosti, kod kojih je izvršeno prevođenje privremene naknade u invalidsku penziju.\nMinistri Đorđević i Topilin o sprovođenju Sporazuma o socijalnoj sigurnosti\nMinistar za rad, zapošljavanje, boračka i socijalna pitanja Zoran Đorđević sastao se u Moskvi sa resornim ministrom Ruske Federacije Maksimom Anatoljevičem Topilinom.\nMinistar Đorđević se u razgovoru sa Topilinom osvrnuo na tradicionalno dobre i prijateljske odnose Srbije i Rusije, posebno kada je reč o strateški važnim pitanjima, što kako je rekao, potvrđuju i česti susreti dvojice predsednika Aleksandra Vučića i Vladimira Putina.\nKljučna tema sastanka Đorđevića i Topilina bio je tekst Administrativnog sporazuma za primenu Sporazuma o socijalnoj sigurnosti između Srbije i Rusije, koji je potpisan u Moskvi 19. decembra prošle godine, koji je uslov za početak primene ovog Sporazuma.\n„Imao sam posebnu želju da, kao ministar za rad, zapošljavanje, boračka i socijalna pitanja, posle nekoliko godina pregovora konačno stavim tačku na Sporazum o socijalnoj sigurnosti, jer je on veoma važan za naše dve zemlje. Sada je važno da narednim korakom omogućimo njegovu primenu i verujem da ćemo do kraja godine svim građanima Srbije i Rusije omogućiti da ostvare svoja prava, bez obzira u kojoj zemlji rade“, rekao je ministar Đorđević.\nMinistar Đorđević naveo je koliko je važan Sporazum, jer reguliše ostvarivanje prava iz penzijskog i invalidskog osiguranja, i to pravo na starosnu, prevremenu starosnu penziju, invalidsku i porodičnu penziju.\n„Kada potpuno usaglasimo sve tačke Administratinog sporazuma, radnici koji rade u Srbiji i Rusiji, imaće pravo na davanja u slučaju povrede na radu i profesionalne bolesti, ali i pravo na naknadu pogrebnih troškova. Sporazum će se primenjivati i na osigurane slučajeve nastale pre njegovog stupanja na snagu, što podrazumeva da će naši građani ostvariti pravo na penziju za godine rada još iz vremena SFRJ. Smatram da je Sporazum posredni stimulans za sve investitore iz Rusije da dođu u Srbiju i duboko verujem da će do toga u najskorije vreme i doći“, rekao je Đorđević nakon sastanka sa Topilinom.\nĐorđević je ruskog kolegu Topilina, upoznao o najnovijoj meri Vlade Srbije da promeni demografsku sliku Srbije, donošenjem Strategije podsticanja rađanja.\n,,Srbija po uzoru Rusiju, može da primeni mere i uskladi ih sa srpskim Zakonom o finansijskoj podršci porodicama sa decom. Upoznat sam sa rezultatima koji su kod vas i više nego pozitivni i poslednjih 10 godina imate mnogo bolju demografsku sliku i veći broj dece. Srbija i Rusija kroz istoriju imaju mnogo sličnosti, a samim tim i po demografskoj slici, iako je Srbija znatno manja, verujem da vaša praksa i iskustvo mogu mnogo doprineti da se pozitivan rast nataliteta za koju godinu vidi i u Srbiji“, rekao je ministar Đorđević.\nMinistar Topilin zahalio je ministru Đorđeviću na drugoj poseti Moskvi, nakon uspešne posete u decembru i istakao da su uzajamne posete dobar znak da odnosi Rusije i Srbije idu u pravom smeru, dajući dobre rezultate.\nRuski ministar rada i socijalne zaštite Topilin, upoznao je ministra Đorđevića sa konkretnim merama za podsticaj rađanja, koje se primenjuju i danas u Rusiji, a dale su konkretne rezultate i Rusija danas ima mnogo veći broj porodica sa više dece u poslednjih nekoliko godina.\nĐorđević je posebno zahalio ministru Topilinu na višegodišnjoj podršci Rusije na očuvanju suvereniteta i teritorijalnog integriteta Republike Srbije kao i na sve intenzivnijoj saradnji dva resorna ministarstva.\nĐorđević i Topilin usaglasili su konkretne korake za buduću saradnju dva ministartsva, kako iz resora socijalne politike tako i sektora rada.\nUsklađivanje penzija profesionalnih vojnih lica\n– produžen rok do kraja 2018. godine\nRepublički fond za penzijsko i invalidsko osiguranje je, u skladu sa Zaključkom Vlade Republike Srbije od 19. decembra 2015. godine, uskladio penzije profesionalnih vojnih lica ostvarene do 31.12.2008. godine, tako što je na penzije uvećane od 1. januara 2008. godine za procenat usklađivanja od 4,21% utvrđen Odlukom o usklađivanju vojnih penzija za 2007. godinu, primenio procenat usklađivanja od 6,57%, čime je obezbeđeno da ukupno usklađivanje penzije na mesec decembar 2007. godine iznosi 11,06%, što je uvećanje u skladu sa članom 75 Zakona o izmenama i dopunama Zakona o penzijskom i invalidskom osiguranju. Isplata usklađenog iznosa penzije vrši se počev od isplate penzije za mesec novembar 2015. godine.\nRF PIO je utvrdio iznos obaveze nastale po ovom osnovu za period od 1. januara 2008. godine do 31. oktobra 2015. godine uvećane za indeks cena na malo, odnosno indeks potrošačkih cena, od meseca u kome je trebalo da bude izvršena svaka pojedinačna isplata ovako usklađenog iznosa penzije, koji će, na osnovu zaključenih ugovora o vansudskom poravnanju, isplatiti jednokratno, u mesecu u kojem je ugovor i zaključen, a najkasnije narednog meseca, što zavisi od datuma potpisivanja ugovora i utvrđene dinamike isplate.\nZbog velikog interesovanja vojnih penzionera da se produži rok za zaključivanje ugovora o vansudskom poravnanju, Vlada Republike Srbije je donela Zaključak od 8. marta 2018. godine kojim je produženo zaključivanje ugovora o vansudskom poravnanju po zahtevima podnetim do 31. decembra 2018. godine.\nRepublički fond za penzijsko i invalidsko osiguranje će svim korisnicima vojnih penzija, odnosno članovima njihovih porodica, koji nisu zaključili ugovor o vansudskom poravnanju, ponovo dostaviti obaveštenje na kućnu adresu.\nKorisnici vojnih penzija, odnosno članovi njihovih porodica koji ne prime navedeno obaveštenje treba da se, u što kraćem roku od dana objavljivanja ovog obaveštenja, obrate nadležnoj filijali Fonda radi podnošenja Zahteva za isplatu razlike penzije po osnovu vanrednog usklađivanja penzija, na osnovu koga će biti zaključen ugovor o vansudskom poravnanju. Obrazac navedenog zahteva se može preuzeti sa zvaničnog sajta Fonda www.pio.rs ili u svakoj filijali Fonda. Korisnici vojnih penzija, odnosno članovi njihovih porodica sa prebivalištem van teritorije Republike Srbije, mogu radi smanjenja troškova i brzine vođenja postupka ovlastiti drugo lice da u njihovo ime preduzmu sve pravne radnje potrebne za isplatu po ovom osnovu.\nZakonom o izmenama Zakona o penzijskom i invalidskom osiguranju iz decembra 2014. godine, uređeno je da se za vreme primene Zakona o privremenom uređivanju načina isplate penzija, penzije mogu povećavati samo u skladu sa zakonom kojim se uređuje budžetski sistem i zakonom kojim se uređuje budžet.\nZakonom o izmenama i dopunama Zakona o budžetskom sistemu iz decembra 2014. godine, uređeno je da se povećanje penzija može vršiti samo u godini u kojoj se na osnovu planskih dokumenata nadležnih organa očekuje odnosno procenjuje da će učešće penzija u BDP biti do 11 odsto, ali tako da i nakon uvećanja, učešće penzija u BDP ne bude iznad navedenog procenta. O procentu povećanja odlučuje Vlada, na predlog Ministarstva.\nZakonom o izmenama i dopunama Zakona o budžetskom sistemu iz decembra 2015. godine, propisano je da se izuzetno u 2016. godini penzije mogu povećati za 1,25 odsto. Zaključkom Vlade RS iz januara 2016. godine, penzije i naknade za decembar 2015. godine, kao i vrednost opšteg boda, uvećane su za 1,25 odsto.\nNa osnovu Zakona o izmenama i dopunama Zakona o budžetskom sistemu, usvojenom decembra 2016. godine, uvećan je iznos penzija koje isplaćuje Fond PIO za 1,5 odsto počev od isplate za decembar, kao i iznos novčanih naknada i opšteg boda.\nOd decembra 2017. godine, na osnovu Zakona o izmenama i dopunama Zakona o budžetskom sistemu, uvećan je iznos penzija koje isplaćuje Fond PIO, novčanih naknada i opšteg boda za 5,0 odsto. Ovim usklađivanjem, najniži zakonski iznos penzije povećan je sa 13.655,92 na 14.338,72 dinara, a za poljoprivredne penzionere sa 10.735,97 na 11.272,77 dinara, dok je najviši iznos penzije povećan je sa 125.775,63 na 132.065,01 dinara.\nUsvojenim izmenama Zakona o privremenom uređivanju načina isplate u decembru 2016. godine, utvrđeno je da se iznosi limita usklađuju sa rastom penzija. Nakon usklađivanja penzija od 5% za decembar 2017. godine, ovi limiti iznose 26.643,75 dinara i 42.630,00 dinara. Podizanjem limita na ovaj način obezbeđuje se da usklađivanje penzija ne prouzrokuje povećanje broja korisnika kojima se penzija umanjuje.\nZakonom o izmenama i dopunama Zakona o radu, koji je stupio na snagu 25. decembra 2017. godine, propisano je da je poslodavac dužan da jedinstvenu prijavu na obavezno socijalno osiguranje podnese Centralnom registru obaveznog socijalnog osiguranja, najkasnije pre stupanja zaposlenog ili drugog radno angažovanog lica na rad.\nOdjava sa osiguranja i promene u toku osiguranja, u skladu sa Zakonom o Centralnom registru obaveznog socijalnog osiguranja, moraju se izvršiti najviše tri radna dana od dana prestanka zaposlenja, odnosno dana nastale promene u osiguranju.\nEvidentno je da se veliki broj poslodavaca ne pridržava roka propisanog izmenama Zakona o radu, roka propisanog Zakonom o Centralnom registru obaveznog socijalnog osiguranja, zbog čega zaposleni, kod tih poslodavaca imaju problema prilikom ostvarivanja prava iz obaveznog socijalnog osiguranja.\nPoslodavac koji ne prijavi zaposlenog u propisanom roku, čini prekršaj za koji je utvrđena novčana kazna po Zakonu o Centralnom registru obaveznog socijalnog osiguranja i to za poslodavce sa svojstvom pravnog lica novčana kazna od 300.000 do 1.500.000 dinara, a za poslodavce fizička lica (preduzetnike) novčana kazna od 50.000 do 500.000 dinara.\nImajući u vidu zakonske odredbe, Republički fond za penzijsko i invalidsko osiguranje će, u skladu sa Zakonom o PIO, po isteku navedenih rokova za prijave i odjave zaposlenih, na svojim šalterima primati samo zahteve za utvrđivanje i prestanak svojstva osiguranika, uz koje poslodavci moraju da dostave odgovarajuće dokaze i prilože potrebnu dokumentaciju neophodnu za utvrđivanje svojstva osiguranika, odnosno činjenica o početku i prestanku rada. Utvrđivanje i prestanak svojstva osiguranika podrazumeva sprovođenje upravnog postupka predviđenog zakonom, koji traje do 60 dana i donošenje posebnog rešenja po ovim zahtevima. Nakon pravnosnažnosti rešenja Fond unosi podatke iz rešenja u Jedinstvenu bazu Centralnog registra obaveznog socijalnog osiguranja.\nJoš jednom apelujemo na poslodavce da svoje zaposlene prijavljuju na obavezno osiguranje i odjavljuju sa osiguranja u zakonskom roku i to elektronskim putem, u skladu sa Zakonom o Centralnom registru obaveznog socijalnog osiguranja. Naglašavamo da nepoštovanje rokova za prijavu i odjavu zaposlenih od strane poslodavaca ima za posledicu da, u periodu trajanja postupka utvrđivanja svojstva osiguranika, lica kojima se utvrđuje svojstvo osiguranika ne mogu da ostvaruju prava iz obaveznog socijalnog osiguranja.\nNovi sertifikati za primenu međunarodnih standarda u Fondu\nU Republičkom Fondu za penzijsko i invalidsko osiguranje krajem maja 2017. godine je sprovedena resertifikaciona provera sistema kvaliteta ISO 9001 i sistema bezbednosti informacija ISO 27001. Fond je prilikom resertifikacije prešao na novo izdanje standarda ISO 9001 iz 2015. godine, čemu je prethodilo usaglašavanje dokumentacije sistema i obuke zaposlenih u cilju što bolje pripreme.\nOcena proverivača sertifikacionog tela SGS d.o.o. po pitanju primene oba standarda u Fondu je pozitivna, što podrazumeva dobijanje novih sertifikata za ove standarde, koji će važiti naredne tri godine. Konstatovano je da nema neusaglašenosti, već su samo date opservacije i preporuke za unapređenje oba sistema.\nMeđunarodni standardi kvaliteta i bezbednosti informacija se u Fondu primenjuju od 2014. godine. Unapređenje rada u svim segmentima, približavanje korisnicima i omogućavanje da na najbrži i najefikasniji način ostvare svoja prava jesu permanentni ciljevi Fonda, a primena međunarodnih standarda u velikoj meri utiče na kvalitet usluga koje se pružaju građanima i obezbeđuje da čuvanje i upravljanje informacijama bude na još višem nivou.\nFond PIO besplatno overava potvrde o životu korisnicima koji imaju prebivalište u Srbiji, a primaju inostranu penziju. Overa potvrda o životu može se obaviti u svim filijalama Fonda, službama filijala i ispostavama, a korisniku je potrebna samo lična karta radi identifikacije.\nKorisnik prava iz penzijskog i invalidskog osiguranja (penzija, novčana naknada itd.) potvrdom o životu dokazuje da je živ isplatiocu osiguranja.\nKorisnik penzijepo domaćim propisima, odnosno novčane naknade, takođe je dužan da dostavi potvrdu o životu Fondu PIO, ukoliko takav zahtev dobije od Fonda.\nObrasci potvrda o životu:\nPotvrda o životu - Austrija\nPotvrda o životu - Bugarska\nPotvrda o životu - Crna Gora\nPotvrda o životu - Federacija BiH\nPotvrda o životu - Francuska\nPotvrda o životu - Hrvatska\nPotvrda o životu - Kipar\nPotvrda o životu - Makedonija\nPotvrda o životu - Nemačka\nPotvrda o životu - Republika Srpska\nPotvrda o životu - Slovačka\nPotvrda o životu - Slovenija\nPotvrda o životu - Srbija\nZaključak Vlade o povezivanju staža u 2017. godini\nZaključkom Vlade Republike Srbije, od 3. februara 2017. godine, produžen je rok do 31. 12. 2017. godine za povezivanje staža osiguranja za:\n• bivše zaposlene u subjektima privatizacije i preduzećima za profesionalnu rehabilitaciju i zapošljavanje osoba sa invaliditetom, koji su na dan 13. avgusta 2014. godine u poslovnom imenu imali oznaku „u restrukturiranju“, koji su stekli uslov za penziju, ali im poslodavac nije uplatio doprinose za ceo period rada, kao i za zaposlene u pomenutim preduzećima koji u 2017. godini ispunjavaju uslove za penziju i kojima po tom osnovu prestaje radni odnos i\n• bivše zaposlene u stečajnim dužnicima nad kojima je stečaj otvoren u 2015, 2016. i 2017. godini i u kojima je Agencija za licenciranje stečajnih upravnika imenovana za stečajnog upravnika.\nProcedura za privatizaciju\nProcedura za stečaj\nRepublički fond za penzijsko i invalidsko osiguranje, od 15. marta 2016. godine, omogućuje poslodavcima uslugu elektronskog podnošenja zahteva i predaju prijave M-4 za 2015. godinu, preko veb servisa ELEKTRONSKA PREDAJA PRIJAVA M-4 (E-M4) na sajtu Fonda (www.pio.rs). Nakon provere podataka sa elektronski primljenih M4 prijava za 2015 godinu, Fond od 15. 8. 2016. mejlom obaveštava poslodavce o statusu podnetog zahteva i elektronski poslate M4 prijave. Mejl sadrži i linkove za preuzimanje digitalno potpisanih M4 prijava i zapisnika od strane nadležnih referenata Fonda.\nNovim servisom Fond PIO omogućuje poslodavcima da na vreme ispune svoje zakonske obaveze dostave prijave M-4 za 2015. godinu, jednostavno i bez čekanja na šalterima filijala Fonda, a osim elektronskog zahteva i popunjene prijave M-4, poslodavci neće dostavljati drugu dokumentaciju, jer će Fond proveru podataka unetih u prijavu M-4 vršiti na osnovu podataka Centralnog registra obaveznog socijalnog osiguranja.\nPored podnošenja zahteva elektronskim putem, poslodavci će zahtev za podnošenje prijava M-4 za 2015. godinu sa popunjenim obrascima prijava M-4, moći da podnose i preko šaltera Fonda PIO.\nNovi veb servis za elektronsko podnošenje zahteva važi samo za dostavu prijava M-4 za 2015. godinu. Poslodavci koji u ovoj godini dostavljaju prijave M-4 za 2014. i ranije godine, zahteve će podnositi na način na koji su to činili i prethodnih godina, na šalterima Fonda, uz dostavljanje dokaza navedenih u zahtevu (finansijska dokumentacija) ako imaju manje od 50 zaposlenih. U slučaju više od 50 zaposlenih, ne dostavlja se dokumentacija, već se kontrola podataka vrši u prostorijama poslodavca, u terminima usaglašenim sa samim poslodavcima.\nUvođenje usluge elektronskog podnošenja zahteva za dostavu prijave M-4, samo je prvi korak ka olakšavanju ove procedure za poslodavce i smanjenju dugih redova pred šalterima, sa ciljem pronalaženja dugoročnog rešenja i prelaska na više nivoe elektronskog poslovanja.\nZakonom o izmenama i dopunama Zakona o radu („Službeni glasnik RS“br. 75/14), koji je stupio na snagu jula 2014. godine, propisano je da član 204. Zakona o radu („Službeni glasnik RS“br. 24/05, 61/05, 54/09 i 32/13) i Pravilnik o radnoj knjižici („Službeni glasnik RS“ br. 17/97), prestaju da važe od 1.januara 2016. godine.\nIstim članom Zakona propisano je da radne knjižice izdate zaključno sa 31.12.2015. godine nastavljaju da se koriste kao javne isprave. Podaci iz radne knjižice kao dokumenta mogu se i dalje u nekim slučajevima koristiti kao dokaz o osiguranju u prethodnom periodu za ostvarivanje prava iz radnog odnosa, penzijskog i invalidskog osiguranja i drugih prava u skladu sa zakonom.\nUkidanje radnih knjižica nema nikakvih negativnih posledica, s obzirom da su u međuvremenu svi organi i organizacije uskladili svoje propise i da su prešli na elektronsku upravu.\nSistem elektronske baze podataka o osiguranju u Fondu PIO već funkcioniše, jer je poslodavac dužan da za zaposlenog s kojim zasniva ili prekida radni odnos, podnese Jedinstvenu prijavu na obavezno socijalno osiguranje (obrazac M). U ovu prijavu poslodavac unosi podatke o početku obaveznog socijalnog osiguranja, promena u toku osiguranja i odjave sa osiguranja, tako da elektronska baza matične evidencije Fonda sadrži više podataka od radne knjižice.\nPoslodavac jedinstvenu prijavu na obavezno socijalno osiguranje podnosi neposredno preko Portala Centralnog registra (CROSO) u elektronskom obliku ili sa dokazima o zasnivanju ili prestanku radnog odnosa odlazi u RFPIO ili RFZO gde će se izvršiti elektronsko evidentiranje prijave.\nUkoliko su zaposlenima potrebni dokazi o podacima iz osiguranja, mogu dobiti uverenje u Fondu PIO o svim periodima zaposlenja, odnosno osiguranja. Podaci o osiguranju koji su registrovani u elektronskoj bazi podataka Fonda su u svakom momentu dostupni osiguranicima, a uz PIN kod mogu i elektronski da prate i proveravaju svoje podatke.\nPregled sporazuma o elektronskoj razmeni podataka\nU proteklom periodu RF PIO je potpisao više Sporazuma o elektronskoj razmeni podataka iz oblasti penzijskog i invalidskog osiguranja i Tehničkih protokola o elektronskoj razmeni sa nosiocima penzijskog osiguranja drugih država sa područija bivše SFRJ, i to:\n11. septembra 2014. godine u Zagrebu, zaključen sa Hrvatskim zavodom za mirovinsko osiguranje;\n20. februara 2015. godine u Banjaluci, zaključen sa Fondom penzijskog i invalidskog osiguranja Republike Srpske;\n25. maja 2015. godine u Beogradu, zaključen sa Zavodom za pokojninsko i invalidsko zavarovanje Slovenije;\n23. jula 2015.godine u Podgorici, zaključen sa Fondom penzijskog i invalidskog osiguranja Crne Gore;\n20. novembra 2015. godine, zaključen sa Fondom penzijskog i invalidskog osiguranja Makedonije.\nElektronskom razmenom podataka između fondova prvenstveno će se ubrzati razmena podataka, smanjiti troškovi i olakšati ostvarivanje prava iz penzijskog i invalidskog osiguranja korisnika i osiguranika koji imaju staž u navedenim državama.\nNovčana naknada za pogrebne troškove poljoprivrednih penzionera\nKao što je već poznato, Zakonom o penzijskom i invalidskom osiguranju predviđeno je da lica koja su snosila pogrebne troškove po osnovu smrti korisnika penzije imaju pravo na novčanu naknadu za pogrebne troškove, koje im, po dostavljanju predviđene dokumentacije, isplaćuje Fond PIO. Pravo na novčanu naknadu za pogrebne troškove ostvaruje lice koje je najčešće član porodice preminulog korisnika, ili lice koje je realno snosilo troškove sahrane.\nU periodu od 1. januara 2008, kada su se fondovi konsolidovali u jedinstven Fond, do 30. septembra 2013. godine, Fond PIO je isplaćivao novčanu naknadu za pogrebne troškove u visini od jedne i po prosečne penzije u prethodnom kvartalu, obračunato po kategorijama osiguranika. S obzirom na to da različiti iznosi i dužina plaćanja doprinosa dovode i do različitog iznosa prosečnih penzija, i iznos novčanih naknada po kategorijama penzionera bio je različit. Za ovaj način postupanja, Fond je imao podršku u mišljenju Ministarstva rada, zapošljavanja i socijalne politike, iz januara 2008. godine, odnosno iz perioda kada je sprovođena konsolidacija fondova.\nPo preporuci Državne revizorske institucije, Fond od 1. oktobra 2013. godine utvrđuje visinu iznosa novčane naknade za pogrebne troškove u iznosu jedne i po prosečne penzije u Fondu u prethodnom kvartalu, u istom iznosu za sve kategorije osiguranika.\nShodno tome, sva lica koja su, u pomenutom periodu, naplatila novčane naknade za pogrebne troškove po osnovu smrti poljoprivrednih penzionera, imaju pravo na naplatu razlike novčane naknade. Fond PIO poziva sva lica kojima pripada ovo pravo da se jave organizacionoj jedinici Fonda koja im je isplatila novčanu naknadu. Zahtev za isplatu razlike naknade pogrebnih troškova je potrebno podneti filijali, službi filijale, odnosno organizacionoj jedinici Fonda koja je vršila poslove obračuna i isplate penzija za umrlog korisnika penzije i isplatila naknadu pogrebnih troškova, a obrazac zahteva građani mogu naći u svim organizacionim jedinicama, kao i na sajtu Fonda PIO www.pio.rs.\nPrema podacima Fonda PIO, pravo na isplatu ove razlike ima 66.338 lica, kojima je u periodu od 1. januara 2008. do 30. septembra 2013. godine izvršena isplata novčanih naknada za pogrebne troškove preminulih poljoprivrednih penzionera. Fond je u dnevnim novinama objavio obaveštenje i pozvao sva lica koja su u ovom periodu naplatila novčanu naknadu za pogrebne troškove po osnovu smrti poljoprivrednih penzionera da se jave nadlaženoj organizacionoj jedinici, kako bi ostvarili pravo na razliku u novčanoj naknadi.\nFond je ponudio sistemsko rešenje ovog pitanja, kako bi se tamo gde ima osnova, na najbrži i najracionalniji način izvršila isplata, tako da nema potrebe da građani podnose pojedinačne tužbe.\nOtvorena vrata direktora Fonda\nPored postojećih načina komunikacije Fonda sa strankama, omogućili smo korisnicima i osiguranicima da razgovaraju sa najvišim rukovodstvom Fonda, tako da je svaki četvrtak u nedelji, u periodu od 10.00 do 13.00 časova, stalni termin kada zainteresovani građani mogu doći kod direktora Fonda, direktora Pokrajinskog Fonda ili direktora nadležne filijale, kako bi izneli svoj eventualni problem u ostvarivanju prava iz PIO. Na ovaj način doprinećemo bržem i kvalitetnijem radu Fonda i bržem rešavanju pitanja i problema korisnika i osiguranika.\nVeć na prvim susretima direktora Fonda sa strankama, po principu otvorenih vrata, pokazalo se zapaženo interesovanje, naročito korisnika penzija, a najčešća pitanja i problemi zbog kojih su tražili pomoć direktora Fonda odnose se na nemogućnost da im se donesu konačna rešenja zbog neplaćenih doprinosa, pitanje potvrđivanja staža u državama regiona, pitanje beneficiranog staža.\nBrojevi telefona na koje možete zakazati svoj termin dostuni su na našem sajtu u meniju Poslovna mreža, lifletima ili preko Kontakt centra 0700-017-017 ili 011/3060-680.\nZakonom o rehabilitaciji uređuje se rehabilitacija i pravne posledice rehabilitacije lica koja su iz političkih, verskih, nacionalnih ili ideoloških razloga lišena života, slobode ili drugih prava. Rehabilitovano lice, po zakonu, ima pravo na poseban staž, koji mu se računa u dvostrukom trajanju za vrema lišenja slobode, kao i prava na mesečnu novčanu naknadu. Istovremeno, rehabilitivanom licu priznaje se vreme nezaposlenosti po prestanku lišenja slobode kao poseban penzijski staž u efektivnom trajanju, a najduže do dve godine, ako je nezaposlenost nastupila zbog povrede prava i sloboda u smislu ovog Zakona.\nUslov za ostvarivanje prava na mesečnu novčanu naknadu jeste da rehabilitovano lice ima najmanje osam godina posebno priznatog penzijskog staža. Poseban penzijski staž priznat po Zakonu o rehabilitaciji nije isto što i staž po Zakonu o penzijskom i invalidskom osiguranju, pa se ne registruje u matičnoj evidenciji i ne uzima se za ostvarivanje prava na penziju, odnosno za ponovno određivanje visine penzije. Poseban penzijski staž po Zakonu o rehabilitaciji predstavlja samo osnov za ostvarivanje prava na mesečnu novčanu naknadu.\nRehabilitovano lice, uz zahtev, podnosi dokaze potrebne za odlučivanje i to: presuda kojom se lice rehabilituje, dokaze koji sadrže podatke o dužini trajanja lišenja slobode, odnosno dokaze o nezaposlenosti po prestanku lišenja slobode. Takođe, radi isplate mesečne novčane naknade, podnosilac zahteva dostavlja dokaz o otvorenom tekućem računu. Na osnovu kompletne dokumentacije koju rehabilitovana lica prilažu uz zahtev, filijale Fonda donose rešenje o pravu i visini novčane naknade i taj postupak je u toku, a oni koji su dobili pozitivna rešenja već su u sistemu isplate naknada.\nMesečna novčana naknada (poseban dodatak) se, shodno Zakonu o rehabilitaciji, utvrđuje u visini od 50% prosečne mesečne zarade u Republici Srbiji u prethodnoj godini (bez poreza i doprinosa, koju objavljuje Republički zavod za statistiku). Pravo na mesečnu novčanu naknadu rehabilitovano lice ostvaruje od dana podnetog zahteva.\nMesečna novčana naknada za lica rehabilitovana po Zakonu o rehabilitaciji iznosi:\n18.988,00 dinara za 2012. godinu\n20.688,50 dinara za 2013. godinu\n21.966,00 dinara za 2014. godinu\n22.265,00 dinara za 2015. godinu\n22.216,00 dinara za 2016. godinu\n23.049,00 dinara za 2017. godinu\n23.947,00 dinara za 2018. godinu\nMesečna novčana naknada rehabilitovanim licima isplaćuje se jednom mesečno, 15-og u mesecu za prethodni mesec.\nU slučaju smrti korisnika prava na mesečnu novčanu naknadu (poseban dodatak), lice koje je snosilo troškove sahrane nema pravo na naknadu pogrebnih troškova.\nNeisplaćeni iznosi mesečne novčane naknade (posebnog dodatka) koji pripadaju korisniku do dana njegove smrti, predmet su ostavinskog rešenja kojim se utvrđuje zakonski naslednik.\nRepublički fond za penzijsko i invalidsko osiguranje i Nacionalna služba za zapošljavanje formirali su komisije koje veštače procenu radne sposobnosti i mogućnosti zaposlenja ili održanja zaposlenja osoba sa invaliditetom, u skladu sa Zakonom o profesionalnoj rehabilitaciji i zapošljavanju osoba sa invaliditetom. Zahtevi za procenu radne sposobnosti podnose se Nacionalnoj službi za zapošljavanje, a samo izuzetno i Fondu PIO, uz zahtev za ostvarivanje prava na invalidsku penziju. Radi potpune primene međunarodne klasifikacije osoba sa invaliditetom i višestrukog pristupa takvim osobama, komisije sačinjavaju lekar specijalista prema osnovnom oboljenju podnosioca zahteva, psiholog, specijalista medicine rada i radnik NSZ.\nNacionalna služba formira predmet, radi socijalnu anketu i obaveštava Fond, koji dalje radi trijažu predmeta i termin-plan za zakazivanje pregleda. Pregledi se obavljaju u prostorijama Nacionalne službe prema prebivalištu podnosioca zahteva. Uz zahtev za procenu radne sposobnosti podnose se i odgovarajući medicinski dokazi o stanju zdravlja, odnosno o bolesti ili oštećenjima, koji mogu biti pribavljeni od bilo koje medicinske ustanove u Republici Srbiji.\nKomisija organa veštačenja Republičkog fonda, koja obavlja poslove veštačenja za potrebe Nacionalne službe, procenjuje radnu sposobnost i mogućnost zaposlenja ili održanja zaposlenja u skladu sa usvojenim pravilnicima. Rešenje o proceni radne sposobnosti i mogućnosti zaposlenja ili održanja zaposlenja donosi Nacionalna služba za zapošljavanje, na osnovu nalaza, mišljenja i ocene Komisije organa veštačenja Republičkog fonda.\nZakonom o profesionalnoj rehabilitaciji i zapošljavanju osoba sa invaliditetom, donetim 2009. godine, predviđena je obaveza poslodavaca da zaposle određeni broj osoba sa invaliditetom: poslodavci koji imaju od 20 do 49 zaposlenih moraju da zaposle jednu osobu sa invaliditetom, na zaposlenih 50 moraju angažovati najmanje dve, i posle na svakih 50 zaposlenih još po jednu osobu sa invaliditetom.\nPenzije i ostala prava ostvarena u Srbiji stižu u 26 zemalja sveta (ne računajući bivše jugoslovenske republike). Prema podacima u 2017. godinu od ukupno 13.068 korisnika više od polovine živi u Nemačkoj - 8.514 korisnika, slede Austrija sa 2.150 korisnika, Mađarska sa 731 korisnika, u Švedskoj je 308 korisnika, u Francuskoj 249, u Švajcarskoj 195, u SAD 125, u Češkoj 142 korisnika, ....\nU Brazil i Grčku šalje se po jedna penzija, u Meksiko i Novi Zeland po četiri, u Tursku pet, Kipar šest .....\nTokom 2017. godine po ovom osnovu je transferisano 1,278 milijardi dinara, a ove prinadležnosti isplaćuju se tromesečno, zbog visokih administrativnih troškova i relativno niskih iznosa.\nPenzijski fond isplaćuje penzije i ostala prava za 46.097 korisnika (podaci i 2017. godinu) koji žive u državama bivše SFRJ (Republika Srpska 11.662, Hrvatska 11.496, Federacija BiH 7.965, Crna Gora 6.207, Makedonija 5.640 i Slovenija 3.127).\nZakonom o dobrovoljnim penzijskim fondovima i penzijskim planovima, koji se primenjuje od 1. aprila 2006. godine, građanima koji imaju interesovanja, ali i novca, omogućeno je da do penzije dođu i uplatama u privatne penzijske fondove. Uplate u ove fondove su dobrovoljne, dakle uplaćuje ih samo onaj ko to želi, a primenom ovog zakona ništa se ne menja u obaveznom penzijskom i invalidskom osiguranju.\nPravo na penziju stiče se sa 58 godine života, a krajnji rok da penzija počne da se koristi je 70 godina. Novac sa računa može da se podiže i pre 58. godine života, u slučaju vanrednih troškova lečenja ili nesposobnosti za rad. Zakon dozvoljava da se jednom uloženi novac preseli u drugi fond.\nNa osnovu Uredbe Vlade Srbije, više od 500 sportista i trenera (starijih od 40 godina), koji su osvojili medalje na olimpijskim i paraolimpijskim igrama i svetskim prvenstvima dobili su doživotna novčana priznanja, nazvana "sportske" penzije. Mesečni iznos je ravan visini jedne do tri prosečne neto zarade iz decembra prethodne godine.\n©2018. Republički fond za penzijsko i invalidsko osiguranje, Direkcija


Policajci negoduju: Zašto je Begić sam osiguravao strelište FUP-a na kojem je ubijen? | Novinska agencija Patria\nObjavljeno u kategoriji BiH na 12.02.2019 17:50:00\nSARAJEVO, (Patria) - Danas je u Domu policije u Sarajevu održana komemoracija ubijenom policajcu FUP-a Mahiru Begiću, a u popodnevnim satima njemu je klanjana i dženaza.\nBegića je u subotu u Suhodolu kod Tarčina ubio Edin Gačić, odbjegli serijski ubica koji je ranije ubio tri osobe. U policijskoj akciji danas je ubijen i Gačić.\n"Vezano za vaš upit koji se odnosi na slučaj ubistva policijskog službenika Begić Mahira, obavještavamo vas da Federalna uprava policije ne može komentarisati svoje operativne aktivnosti, niti iznositi informacije o načinu rada Sektora uniformirane policije u vezi sa osiguranjem štićenih objekata, obzirom da je rad navedene organizacione jedinice decidno definisan zakonskim propisima i internim aktima", izjavili su za Patriju iz Federalne uprave policije.\n„Iz Tužilaštva Kantona Sarajevo za sada nisu istragu vodili u ovom smjeru“, potvrdila je portparola Tužilaštva Azra Bavčić.


Svetski dan turizma u znaku edukacije zaposlenih - Zdrava i prava\nTuristička organizacija Srbije obeležila je Svetski dan turizma jedanaestim po redu Turističkim forumom Srbije. Ovogodišnje obeležavanje najvažnijeg datuma za sve zaposlene u turističoj privredi, a i samog Turističkog foruma Srbije, upriličeno je na Srebrnom jezeru, gde je preko 50 lokalnih turističkih organizacija iz svih delova naše zemlje imalo priliku da sasluša predavanja renomiranih stručnjaka na temu „Postkovid suočavanje sa odlivom kadrova iz turizma. Ljudski resursi kao međa između uspešnih i neuspešnih destinacija“, ali i da učestvuje u radionici posvećenom tako zvanom Story telling-u.\nRadionica story telling-a, imala je za cilj da upozna predstavnike regionalnih i lokalnih turističkih organizacija kako da na što kreativniji, savremeniji i efektivniji način komuniciraju i promovišu svoju turističku ponudu.\nTokom foruma predstavljen je i novi promotivni film pod nazivom ,,Biram Srbiju“, koji možete pogledati putem sledećeg linka: https://www.facebook.com/118118978209277/posts/4601800333174430/.\nProtein koji nas čuva od virusa


Ocenjivanje učenika tokom epidemije – RADIO TELEVIZIJA BOR\nOcenjivanje učenika tokom epidemije\nBOR – Na predlog Ministarstva prosvete, nauke i tehnološkog razvoja republički Krizni štab je doneo odluku da đaci mogu odgovarati u prostorijama škole tako da ocenjivanje bude u manjim grupama, uz poštovanje protivepidemijskih mera. Borske osnovne škole su utvrdile način rada za predstojeće ocenjivanje učenika.\n„Predmetni nastavnici obaveštavaju razhredne starešine, a oni učenike kada mogu doći u školu da budu ocenjeni. Striktno se moraju poštovati sve epidemiološke mere, a da se ocenjivanje organizuje za manje grupe učenika kako je i preporučeno početkom godine. Po novom pravilniku o ocenjivanju nastavnici imaju mogućnost formativnog i sumativnog ocenjivanja odnosno ocena će biti formirana na osnovu rezultata učenika tokom onlajn nastave, kao i na osnovu znanja iz prethodnog perioda“ naglasio je Radiša Petković koorodinator rada borskih osnovnih škola“\nU boskim srednjim školama, svaka ustanova će ponaosob odlučivati kako će biti organizovano ocenjivanje učenika koji nisu ocenjeni ili nisu zadovoljni predloženom ocenom. U Mašinsko elektrotehničkoj školi će tokom naredne sedmice biti organizovano ocenjivanje za učenike koji nemaju ocenu u tekućem tromesečju, a već od šestog aprila, na osnovu pristiglih prijava biće sačinjeni spiskovi i raspored učenika koji će odgovarati u školi, kažu nadležni u ovoj obrazovnoj ustanovi.\nTags: ministarstvo prosvete, nauke i tehnološkog razvoja, Ocenjivanje učenika tokom epidemije, republički Krizni štab\nPrevious Odobrena dva ERASMUS projekta Mašinsko elektrotehničkoj školi\nNext Studenski centar u Boru epidemiološki stabilan


Preuzeli kontrolu u Delta Generali osiguranju Podgorica – Bankar.me\nPreuzeli kontrolu u Delta Generali osiguranju Podgorica\nOctober 25, 2014 CRNA GORA, OSIGURANJE, SVE VIJESTI Leave a comment\nHolding kompanija Generali grupe centralnu i istočnu Evropu – GPH i Generali Srbija preuzeli su punu kontrolu u Delta Generali osiguranju Podgorica.\nGPH i Generali Srbija postigli su dogovor o preuzimanju manjinskog udjela srbijanske Delta i Čelebić grupe iz Crne Gore u kompaniji Delta Generali holding iz Podgorice, koja je osnivač i vlasnik Delta Generali osiguranja.\nGenerali grupa imala je udio od 51 odsto u Delta Generali holdingu, prenosi CDM.\n“Nakon dobijanja potrebnih odobrenja nadležnih crnogorskih i srpskih organa, Generali će steći punu kontrolu nad tim dobro razvijenim biznisom na rastućem crnogorskom tržištu. Aktivnosti kompanije Generali u Crnoj Gori proći će proces rebrendiranja, u skladu sa korporativnim identitetom“, navodi se u saopštenju kompanije.\nČelebić grupa će, kako je objašnjeno, i u narednom periodu pružati podršku poslovanju Generalija u Crnoj Gori, u čijem Odboru direktora će, kao nezavisni član, biti vlasnik kompanije Čelebić Tomislav Čelebić.\nIzvršni direktor GPH-a Luciano Cirina rekao je da je ta kompanija, nakon kupovine udjela manjinskog akcionara poslovanju u Srbiji, to uradila i u Crnoj Gori kako bi ostvarila punu kontrolu nad poslovanjem tog preduzeća u regionu.\n“Zahvalni smo Čelebić i Delta grupi, čija podrška je bila jedan od ključnih faktora za razvoj uspješnih poslovnih aktivnosti u Crnoj Gori“, rekao je Cirina.\nDelta Generali osiguranje Podgorica, koje posluje od 2008. godine, treća je po veličini kompanija u Crnoj Gori u sektoru neživotnih osiguranja, sa iznosom premija od 10,25 miliona eura i udjelom na tržištu od 16,6 odsto na kraju prošle godine.\n“To je jedna od kompanija sa najbržim rastom u segmentu neživotnih osiguranja, koja posluje kroz distributivnu mrežu koju čini pet poslovnih jedinica sa više od 75 prodajnih mjesta“, navodi se u saopštenju.\nDelta Generali osiguranje Podgorica registrovano je za sve vrste neživotnog osiguranja, a njegovi klijenti su građani, mala, srednja i velika preduzeća, kao i državne institucije.\nGenerali kroz holding kompaniju GPH posluje u Češkoj, Mađarskoj, Poljskoj, Slovačkoj, Srbiji, Crnoj Gori, Sloveniji, Hrvatskoj, Rumuniji i Bugarskoj. GPH je jedan od najvećih osiguravača u regionu, sa ukupnim prihodom od premija od 3,5 milijardi eura u prošloj godini.\nGenerali grupa je jedna od najvećih osiguravajućih kompanija na svijetu sa ukupnim prihodima od premija od 66 milijardi eura u prošloj godini.\nGenerali grupa ima 65 miliona klijenata u više od 60 zemalja i ima vodeću poziciju na zapadnoevropskim tržištima i sve značajnije na tržištima centralne i istočne Evrope i Azije.\nPOJMOVIDelta Generali Generali osiguranje OSIGURANJE\nPrevious Ford poslovao bolje od očekivanja\nSljedeći I Bjelorusija zabranila izvoz mesa iz Crne Gore\nMinistarstvo finansija (MF) najavljuje da će do kraja avgusta informisati Vladu o tome šta su …\nKupci iz BiH zbog poreza po zlato idu u Hrvat...\nDo kraja avgusta o platama vrha državnih firm...\nKupci iz BiH zbog poreza po zlato idu u Hrvatsku\nNedjeljni poslovni horoskop 10. avgust – 16. avgust


Seiri – Sort – Sortiraj – 1S – Adizes Southeast Europe\nHome/Adizes SEE Novosti/Adizes SEE Novosti 2/Seiri – Sort – Sortiraj – 1S\nTo se sprovodi tako što se prethodno utvrde kriterijumi na osnovu kojih će se selekcija odvijati, a zatim se stvari koje su nepotrebne označavaju sa tzv. „crvenim karticama“, koje sadrže potrebne informacije o predmetu koji je označen. Bilo bi dobro da svaka „crvena kartica“ sadrži i prikaz kriterijuma na osnovu kojih se odvija selekcija, kao podsetnik tokom ove faze.\nNakon što se označe sve nepotrebne stvari, iste se premeštaju u tzv. „prostor crvenih kartica“, nakon čega se vrši dalje odobrenje predloženih akcija, popis predmeta, kao i fotografisanje.\nSvrha ovakvog načina rada se možda ne vidi prilikom sprovođenja prvog 5S projekta, ali predstavlja važan element standardizacije koji će u daljem radu omogućiti propisan način udaljavanja nepotrebnih stvari sa radnih mesta, kao i njihova dalja upotreba.\nZoran Mitrović\t2018-11-20T15:47:47+01:00\t20 Novembar, 2018|Adizes SEE Novosti 2|0 Komentara


Dodik priložio pismo: SDA pokusava da podrije stabilnost BiH – NovostiDana.rs\nBANJALUKA – Republika Srpska je u najnovijem izveštaju SB UN optužila Stranku demokratske akcije Bakira Izetbegovića da pokušava da podrije stabilnost i funkcionalnost BiH, te ukazala na postupke vlasti RS koje će preduzeti s ciljem odbrane ustavnih i zakonskih prava u sklad sa Dejtonskim sorazumom.\n„SDA pokušava da izazove krizu tako što napada legitimiteg Republike Srpske nastojanjima da zabrani obeležavanje dana nastanka Republike Srpske i ozbiljnim pretnjama nasiljem protiv Republike Srpske“, naveo je predsednik Dodik.\n„Glasaci Republike Srpske nedavno su doneli ogromnu pobedu strankama vladajuce koalicije Republike Srpske, cime je poslata snažna poruka podrške Vladi Republike Srpske i njenim politikama, ukljucujuci ekonomske reforme i zaštitu prava koja su Republici Srpskoj data Dejtonskim sporazumom“, stoji u pismu.\n„Referendum je bio korak ka izvršavanju odluke Ustavnog suda BiH o Danu Republike iz novembra 2015. godine, koja, kako se detaljno objašnjava u ovom izvještaju, ne može razumno da se tumaci kao zabrana Republici Srpskoj da obilježava dan svog osnivanja“, naglasio je Dodik.\nPovezanogradovi, novosti online, novostidana.rs, regioni, Republika Srpska, SDA, vesti


Sa Evropskom unijom do boljeg života naših građana - SDA Sandžaka\nPredsjednik SDA Sandžaka i ministar u Vladi Republike Srbije dr Sulejman Ugljanin sa saradnicima i Njegovom Ekselencijom Petrom Pavićem ambasadorom Republike Srbije, sastao se u sa Nikolasom Šmitom, ministrom rada, zapošljavanja i imigracije Vlade Luksemburga.\nMinistar Ugljanin je zahvalio Vladi Luksemburga koja je u period od 2003. do 2008. godine finansirala projekte JUG 006 u vrijednosti od 5.625.000 Eura za obrazovanje, vodosnabdevanje i poboljšanje uslova rada lokalnih samouprava, i projekat JUG 13 potpisan u aprilu 2008. godine u Luksemburgu za vodosnabdevanje u vrijednosti od 4.500.000 Eura.\nNikolas Šmit, nadležni luksemburški ministar istakao je problem lažnih azilanata. Naglašeno je da su socijalna davanja, predviđena za azilante, u Luksemburgu drastično smanjena tako da nisu dovoljna za minimum egzistencije.\nTokom razgovora izražena je zajednička spremnost za finansiranjem projekta koji će poboljšati zapošljavanje u Sandžaku i drugim nerazvijenim opštinama Srbije.\n“Zajednički sa Evropskom unijom trebamo raditi na poboljšanju života naših građana, kako bi ekonomsko-socijalnim merama sprečili dalji dolazak azilanata iz Srbije u Luksemburg” rekao je Ugljanin.\nUgljanin se na kraju zahvalio Luksemburgu i njegovoj Vladi na podršci Srbiji u evropskim integracijama.\nPredsjednik SDA Sandžaka i ministar u Vladi Republike Srbije i koopredsednik mješovitog Komiteta za ekonomsku saradnju Srbije i Turske dr Sulejman Ugljanin sa narodnim poslanicima Esadom ...


Кирби и Курир(и)\nKirbi i Kurir(i)\nAmbasador Kirbi je izjavio da to što SAD podržavaju istraživačko novinarstvo ili kontaktiraju sa opozicijom ne znači da žele da sruše vladu koja je uradila mnogo pozitivnih stvari i sa kojom odlično sarađuju. „SAD se zalažu za pošteno izveštavanje i za istraživačko novinarstvo, iako nije prijatno svima…, ali nemaju ni nameru, ni interesa, da ruše vladu koju su izabrali građani i sa kojom dobro sarađuju“, rekao je Kirbi u razgovoru sa grupom novinara, bliskih američkoj ambasadi. Ovo je odgovor povodom medijskih optužbi da pojedini mediji koje finansiraju zapadne zemlje, pokušavaju da destabilizuju i ruše vladu. Ambasador je kratko zaključio da on nije zainteresovan da ruši Vučićevu vladu.\nRazgovor sa „novinarima“ je bio razgovor sa porukom, koji se ticao onih koji su prozivani da vode kampanju protiv vlade, a da su finansirani od zapadnih vlada i fondova. Oni su ovim sastankom sa ambasadorom dobili „zaštitu“ od onih koji ih prozivaju da rade protiv svoje zemlje za račun stranaca. Prva poruka ovog sastanka je da „vas ne sme niko da bije“. „Novinari“ koji pokreću afere protiv vlade, a podržani su od stranih institucija, ne smeju biti ometani u radu, moraju biti tolerisani „iako to nije prijatno svima“. Ne samo to, oni moraju biti tretirani kao ozbiljne i nezavisne institucije, to jest „merilo istine“, na čije prozivke vlada mora odgovoriti. Oni su, srpski rečeno, batina kojom se preti ili, kako bi rekao Ruzvelt Prvi: „Govori tiho i nosi batinu.“ Ako ništa drugo, služe kao upozorenje i podsetnik šta se sve može desiti u budućnosti. To naročito u slučaju skretanja sa „zacrtanog kursa“, poput intenzivnijeg približavanje Rusiji (oružje & gas) ili, pak, nekooperativnog odnosa prema Kosovu ili prema migrantskoj krizi.\nOčigledno je da Amerika nastoji da dodatno učvrsti svoje pozicije na brdovitom Balkanu i kroz jačanje medijskog prisustva (osnivanje regionalne TV, kupovina elektronskih i pisanih medija i finansiranje „istraživačkog novinarstva“). Iako su i do sada prozapadni i proamerički mediji dominirali kod nas i na Balkanu, očigledno je da se zbog geopolitičkih promena u svetu nastoji ojačati američko, medijsko prisustvo na terenu. Prisustvo drugih sila na Balkanu, koji očigledno ima veći značaj, nego što smo mi svesni, čini vašingtonske stratege preterano nervoznim, pa su stoga skloni agresivnijim kampanjama i akvizicijama medija. Iako trenutno ne postoji realna pretnja američkoj dominaciji u Evropi i na Balkanu, paranoja čini svoje. Ili drugačije rečeno, za svaki slučaj, bolje je sprečiti nego lečiti.\nKako još shvatiti poluironičnu i višeznačnu izjavu ambasadora „da nije zainteresovan da ruši Vučića“? Čitamo je i kao to da trenutno SAD ne nameravaju da ruše vladu u Srbiji, jer imaju dobru saradnju sa njom, ali bi to moglo da se desi u budućnosti ako nivo „saradnje“ opadne. No, iako je gospodin Kirbi rekao da on nije zainteresovan da ruši vladu, to ne znači da neće podržavati opoziciju i „istraživačko novinarstvo“. Očigledna je namera da se u ovom momentu vlada drži pod pritiskom kampanje koja joj ne daje prostora za opuštanje. Isto tako i da se smanji nivo podrške koju Vučić uživa u javnosti, jer je lakše raditi sa onim ko je slabiji ili se oseća ugrožen, nego sa onim ko je jak i siguran u sebe. Bez obzira da li je reč o poziciji biznisa ili politike zapadnih vlada, uvek je bolje imati slabijeg igrača na vlasti, bez obzira u kojoj meri im je on „po volji“.\nMedijska kampanja provladinih medija o mogućem podrivanju i rušenju vlade Srbije od strane zapadnih država u ovom momentu može izgledati kao preuveličavanje ili pak kao spinovanje koje odgovara vlasti, ali je očito i mešanje stranaca u unutrašnje poslove naše zemlje, a naročito u medijskoj sferi. Izjave stranaca da vlada mora tolerisati kampanju koju pokreću „istraživački novinari“, koji fabrikuju naručene afere na sajtovima i medijima koje oni finansiraju, uz pokušaje preuzimanja preostalih domaćih medija, ozbiljno ugrožava medijski suverenitet zemlje.\nU tom pogledu i bučni sukob između tabloida je zapravo značajna bitka između onih koji su pod kontrolom stranaca i onih koji su lojalni vladi, što će pokazati odnose snaga u medijskoj sferi. Medijska furtutma oko Kurira koji pokušava da se predstavi kao „perjanica slobodnog novinarstva“ je uvertira pred mnogo značajnije događaje u medijsko političkoj sferi. Suština je da ako ostanete bez svojih medija ili, pak, ako se ustali reketaški način funkcionisanja, koji ima zaštitu od stranaca, ne možete se zvati ni državom, a kamoli demokratijom, ako je nekome danas uopšte stalo i do jednog i do drugog.


Isplata subvencija u narednih 10 dana\nAktuelno / Štampa / Isplata subvencija u narednih 10 dana\nObjavljeno 09.08.2013. na Tanjug\nDatum: 09.08.2013.Izvor: Tanjug\nČlan Upravnog odbora Asocijacije Banatski paori, Miroslav Grubanov, izjavio je danas da je nakon protesta u ponedeljak poljoprivrednicima isplaćeno gotovo 90 odsto subvencija za ovu godinu i da su na današnjem sastanku sa prvim potpredsednikom vlade Aleksandrom Vučićem dobili obećanje da će u narednih 10 dana biti isplaćen ostatak. …\nGrubanov je kazao da im je na sastanku rečeno da je sada kasno da se nešto menja u vezi sa kupovinom goriva, ali da će na proleće dobiti kartice kojima će odmah moći da kupuju gorivo.\n„Što se tiče predstojeće žetve suncokreta, soje, šećerne repe i kukuruza, dobili smo obećanje da ćemo u narednih dan ili dva nastaviti razgovore sa Ministarstvom poljoprivrede kako bi se našla rešenja koja bi uticala na to da poljoprivrednici ne budu izigrani i njihov proizvod obezvređen“, kazao je Grubanov.\nOn je naveo da su na današnjem sastanku otvoreni temeljni problemi kao što je strategija daljeg razvoja poljoprivrede, da su naišli na razumevanje za zahtev da treba da se forsiraju mala poljoprivredna gazdinstva, i da mali poljoprivrednik može da živi, radi i opstane uz pomoć države, uz veće subvencije i saradnju s ministarstvom, jer, kako je rekao, nije sve u ukrupnjavanju.\nKada je reč o otkupu pšenice, Grubanov je rekao da na sastanku nisu ulazili u detalje.\nPrema njegovim rečima, Vučić je najavio veliku kreditnu liniju iz Ujedinjenih Arapskih Emirata koja će biti usmerena u srpsku poljoprivredu, kao i da su poljoprivrednici na sastanku tražili da se više novca usmeri ka malim poljoprivrednim proizvođačima i da su dobili obećanje da će se u tom pravcu ići.\n„Želim da se nadam da je ovo samo početak saradnje i razumevanja što će pomoći srpskim poljoprivrednicima“, naveo je Grubanov.\nKada je reč o nekim radikalnijim potezima u vidu protesta on je kazao da se odluke o tome donose zajednički na Upravnom odboru, ali da će, kako je rekao, verovatno trenutno stanje kakvo je sada ostati i da će se videti kako će teći razgovori sa vladom i ministarstvom.\nGrubanov je rekao i da će za dvadesetak dana ponovo biti održan sastanak sa Vučićem.\nHusar: Sistemski rešiti probleme\nPredsednik Banatske asocijacije poljoprivrednika, Jan Husar, kazao je novinarima da je izuzetno značajna nit koja se danas protezala kroz ceo sastanak sa predstavnicima Vlade Srbije, sistemsko rešavanje problema u poljoprivredi.\n„Do sada je poljoprivrednik uvek bio u situaciji da odgovara na određenu lošu situaciju sa žitom, subvencijama, sušom…Izuzetno nam je važno bilo da dobijemo saglasnost vlade da ćemo sistemski pokušati da rešavamo te probleme, kako poljoprivrednik ne bi ostao kratkih rukava kada se određena poljoprivredna proizvodnja završi“, dodao je Husar.\nOn je kazao da su dobili obećanje prvog potpredsednika vlade da će organizovati sastanke i sa ministarstvima trgovine, poljoprivrede i sa vladom, ali i sa drugim zainteresovanima u celom krugu proizvodnje.\n„Nas interesuje cena žita, građane interesuje cena hleba i testenina, a proizvođače interesuje cena brašna, i izuzetno je važno da u tom jednom sledu događaja imamo pravednu raspodelu“, smatra Husar.\nUkoliko vlada želi da utiče na sve to u domenu svojih mogućnosti, mi smo zadovoljni i želimo sa vladom učestvovati u sistemskom rešavanju problema, dodao je Husar.\nAsocijacija paora je protestovala zbog niske otkupne cene pšenice od 16 dinara po kilogramu, s obzirom da je, prema njihovim rečima, cena proizvodnje 20 dinara, i zbog kašnjenja subvencija.


Petraus: BiH treba investitore da otvaraju nova radna mjesta | Novinska agencija Patria\nPetraus se susreo i sa Zlatkom Lagumdžijom\nPenzionisani američki general Dejvid Petraus (David Petraeus), bivši direktor Centralne obavještajne agencije (CIA) i komandant američkih vojnih snaga u Iraku i Afganistanu koji boravi u dvodnevnoj posjeti Sarajevu u ekskluzivnoj izjavi za novinsku agneciju Patria kazao je kako je Bosna i Hercegovina prije 15 godina trebala vojne snage da održe mir, a danas treba investitore da otvaraju nova radna mjesta.\nPetraus je u BiH stigao kao predstavnik globalne investicijske grupacije „Kohlberg Kravis Roberts“ (KKR) koja je vlasnik United Grupe koja uključuje i firme Telemach i novu televiziju N1, a inače je jedan od najpoznatijih američkih vojnih zvaničnika sa burnom biografijom.\n- Došao sam u Sarajevo kao voditelj poslovnog izaslanstva u organizaciji KKR, vodećeg globalnog investicijskog društva. KKR u partnerstvu s Evropskom bankom za obnovu i razvoj (EBRD) koji je napravio veliku investiciju. Ovo je jedno od najvećih ulaganja na Balkanu – kazao je Petraus za NAP.\n- I sada se osjećam privilegirano što sam se vratio ovdje kao predstavnik jedne od vodećih svjetskih finansijskih kompanija - dodao je Petraus.\nPenzionirani general je dodao da se United Grupa ulaganjima želi staviti na raspolaganje narodima Bosne i Hercegovine kroz evropsku kvalitetu usluge u medijima i telekomunikacijama.\n- Mi se nadamo da uspješno iskustvo investicije KKR i EBRD-a može potaknuti i druge uspješne odgovorne strane investitore da razmotre svoje poslovanje u Bosni i Hercegovini – pojasnio je Petraus.\nOno što je posebno istakao u razgovoru za NAP jeste da je zadovoljan prijemom visokih zvaničnika i poslovnih ljudi u BiH.\n- Ono što posebno cijenim jeste pozitivan stav lidera i poslovnih ljudi koji su kazali da će raditi sve što mogu kako bi stvorili klimu i predispozicije za strane investicije u BiH – dodao je Pentraus zaključivši da jedva čeka da opet dođe u BiH.


Vučić čestitao novoj Evropskoj komisiji | INFO 24\nPredsednik Aleksandar Vučić čestitao novoj Evropskoj komisiji uz poruku da je članstvo u EU strateški cilj Srbije i da se nada da će naš evropski put biti realan i ostvariv, a naše reforme adekvatno vrednovane.\nPredsednik Srbije čestitao je predsednici Evropske komisije Ursuli fon der Lajen, visokom predstavniku EU za spoljnu i bezbednosnu politiku Žozepu Borelu, komesaru za susedstvo i proširenje Oliveru Varhejijui drugim evropskim komesarima, nakon što je Evropski parlament potvrdio mandat nove Komisije.\n„Čestitam vam na poverenju koje su vam danas ukazali poslanici Evropskog parlamenta i želim vam mnogo uspeha u radu. Uveren sam da ćete, tokom petogodišnjeg mandata, svojim velikim iskustvom braniti interese Evropske unije i promovisati vrednosti na kojima ona počiva. Isto tako sam uveren da ćete novim idejama uspešno odgovarati na izazove sa kojima se današnja Evropska unija suočava i boriti se da ona postane još bolje mesto za život“, poručio je Vučić.\n„Iako znamo koliko je dug i težak put do članstva, nadamo se da je naš evropski put realan i ostvariv i uporno ćemo da radimo na tome da Srbija bude uređena i uspešna zemlja. Zato nas je obradovalo to što ste najavili da ćete da podržavate čvrste odnose i snažnu saradnju sa Zapadnim Balkanom, jer postojanje evropske perspektive predstavlja jak podsticaj našim reformskim naporima u društvu i ekonomiji. Zato se nadam da ćete naše reforme adekvatno vrednovati i da će Srbija, tokom vašeg mandata, uz vašu podršku i pomoć, ali i kritiku, postati zemlja koju ćete rado videti kao ravnopravnog člana Evropske unije“, naveo je Vučić.\nSrbija će nastaviti da promoviše politiku mira i saradnje, kao i da se bori za stabilnost na Zapadnom Balkanu.


Usvojen Izvještaj o sprovedenom planu praćenja zdravstvene ispravnosti vode za piće i hrane/hrane za životinje u poplavljenim područjima BiH u 2014. godini - Agencija za sigurnost hrane Bosne i Hercegovine\nUsvojen Izvještaj o sprovedenom planu praćenja zdravstvene ispravnosti vode za piće i hrane/hrane za životinje u poplavljenim područjima BiH u 2014. godini\nNa prijedlog Agencije za sigurnost hrane Bosne i Hercegovine, Vijeće ministara BiH je danas na 121. sjednici usvojilo „Izvještaj o sprovedenom planu praćenja zdravstvene ispravnosti vode za piće i hrane/hrane za životinje u poplavljenim područjima BiH u 2014. godini”.\nAgencija za sigurnost hrane Bosne i Hercegovine, je zaključkom Vijeća ministara, zadužena da, u saradnji s nadležnim institucijama BiH, entiteta i Brčko distrikta BiH, nastavi kontinuirano planiranje, pripremu i sprovođenje Plana praćenja zdravstvene ispravnosti vode za piće i hrane/hrane za životinje u BiH u idućem periodu.\nTakođe je preporučeno nadležnim institucijama u oblasti sigurnosti hrane, veterinarstva i javnog zdravstva da, u skladu s važećim zakonskim propisima, dugoročno planiraju sredstva u budžetima svih nivoa vlasti u Bosni i Hercegovini, kako bi se osigurala realizacija planova praćenja i kontrolnih planova u oblasti sigurnosti hrane.\nImajući u vidu da nakon poplava može doći do kontaminacije vode za piće i hrane/hrane za životinje, Agencija je u periodu 28.11. – 05.12.2014. godine u saradnji sa nadležnim inspekcijskim organima i laboratorijama sprovela Plan praćenja zdravstvene ispravnosti vode za piće i hrane/hrane za životinje u poplavljenim područjima. U 18 gradova i općina u BiH koje su u maju 2014. godine bile zahvaćene poplavama uzeto je ukupno 352 uzorka vode za piće, hrane (sirovo, mlijeko, voće, povrće) i hrane za životinje, te su isti upućeni na laboratorijske analize.\nNa uzetim uzorcima urađeno je ukupno 4378 analiza, od čega 3884 analize na prisustvo rezidua pesticida i 494 analize na prisustvo kontaminanata. Od ukupnog broja analiza, neodgovarajućih je bilo osam, odnosno 0,18%, i to u svi u grupi vode za piće iz sistema za javno vodosnabdijevanje. U cilju zaštite zdravlja i interesa potrošača Agencija je odmah po prijemu laboratorijskih izvještaja o neodgovarajućim analizama vode za piće dana 11.12.2014. godine dostavila iste na dalje postupanje nadležnim inspekcijskim organima, te preporučila preduzimanje propisanih mjera i obavijestila potrošače saopćenjem za javnost.


Bogi gura Sakrameto u plej-of\nIzvor: Mondo, 13.Jan.2019, 07:39\nKingsi su na domaćem terenu savladali Šarlot Hornetse 104:97. Najefikasniji u ekipi Sakramenta bio je Bogdan Bogdanović sa 22 poena, 6 skokova i 2 asistencije. Najmlađa ekipa u NBA se grčevito bori za 8. mesto koje vodi u plej-of.\nMozzartSport.com: Sjajni Bogdan izrastao u pravog lidera, vodi Kingse ka plej-ofu (VIDEO)\nBogdanović predvodio Sakramento, dabl-dabl Jokića u porazu od Finiksa\nBogdan Bogdanović predvodio je Sakramento do pobede nad ekipom Šarlota 104:97 sa 22 poena i šest skokova. Denver je iznenađujuće poražen Finiksa Igora Kokoškova 102:93 uz dabl-dabl Nikole Jokića 23 poena, 10 skokova i četiri asistencije. Klipersi poraženi od Detroita 109:104, a Boban...\nBjelica završio na Majklovom posteru\nIzvor: B92, 13.Jan.2019\nSrpski košarkaš Nemanja Bjelica završio je među deset najlepših poteza NBA lige protekle noći, ali ne u ulozi koju bi želeo...Zakucavanje Majkla Kid Gilkrista našlo se na drugom mestu, a srpski krilni centar na njegovom posteru u noći između subote i nedelje...Kucanje igrača Šarlot Hornetsa...


SRBIJA: SMRT ALBANSKOG DECAKA – POVOD ZA POZIV NA SECESIJU\nHome > SRBIJA: SMRT ALBANSKOG DECAKA – POVOD ZA POZIV NA SECESIJU\nTragicno ubistvo daje podstreka zahtevima Albanaca na jugu Srbije za prikljucivanjem regiona Kosovu.\nSve je vise zabrinutosti da bi ubistvo petnaestogodisnjeg etnickog albanskog tinejdzera u juznoj Srbiji moglo da prosiri jaz izmedju Beograda i opstinskih etnickih albanskih vlasti.\nUcenik presevske srednje skole Dasnim Hajrulahu je ubijen 7. januara kod sela Miratovac, u blizini srpske granice sa Makedonijom. On je pokusao da ilegalno predje granicu nakon sto je proveo novogodisnje praznike sa svojom majkom u Makedoniji.\nPotonja istraga je potvrdila da je granicar Vojske Srbije i Crne Gore, VSCG, pucao na Hajrulahua sa osmatracnice udaljene oko 200 metara.\nSrpski ministar odbrane Prvoslav Davinic je izjavio kako je "granicar postupio u skladu sa pravilima sluzbe".\nIncident je ponovno podstakao zahteve koji pristizu iz vecinski albanske Presevske doline u juznoj Srbiji za ujedinjenje sa Kosovom. Ovaj region – u cijem sastavu su opstine Presevo, Bujanovac i Medvedja –bio je popriste sukoba izmedju lokalnih pobunjenika i srpskih snaga 2001. godine, koji je okoncan primirjem, pri cemu je Beograd obecao da ce lokalnim vlastima preneti veca ovlascenja i unaprediti lokalnu privredu.\nNovi presevski gradonacelnik Regmi Mustafa, lider Demokratske partije Albanaca, DPA, upozorio je da ce Albanci ozbiljno razmotriti mogucnost napustanja lokalnih vlasti i uspostavljanje sopstvenih paralelnih institucija ako srpske vlasti ne rese tragican slucaj na nacin koji bi zadovoljio lokalne Albance.\nUkoliko se to ne desi, rekao je Mustafa medijima: "Srbija vise nece postojati kao drzava, makar sto se nas tice".\nDan posle tragicnog slucaja, Mustafa je odbio da se sastane sa Nebojsom Covicem, sefom vladinog koordinacionog tela za juznu Srbiju, i Rasimom Ljajicem, ministrom za etnicke i nacionalne manjine.\nLider Partije demokratskog progresa, PDP, Orhan Redzepi – bivsi komandant Oslobodilacke vojske Preseva, Bujanovca i Medvedje, OVPBM, koja se borila protiv srpskih bezbednosnih snaga pre cetiri godine – izjavio je za IWPR da Covic i bivse lokalno albansko rukovodstvo "nije uspelo da razresi problem" u Presevskoj dolini.\nDodao je da Hajrulahuova smrt pokazuje da Albanci u juznoj Srbiji "nemaju izbora" nego da zahtevaju ujedinjenje sa Kosovom.\nLokalne albanske vlasti sada zahtevaju da Beograd omoguci razmestanje medjunarodnih snaga u juznoj Srbiji, povuce vojsku i policiju i postavi nove granicne prelaze sa Kosovom i Makedonijom.\nKao odgovor na to, Srbija je predlozila restrukturiranje tela zaduzenog za resavanje problema u juznoj Srbiji i takodje je ponudila ustanovljavanje multietnicke komisije za istragu o Hajrulahuovoj smrti.\nMustafa je odbacio ponudu Beograda kao "smesnu" rekavsi da obecanja o restrukturiranju komisije tokom protekle dve godine nisu ispunjena. Redzepi je rekao da bi Albanci u juznoj Srbiji "delovali protiv sopstvenih interesa ako bi se ucestvovali u radu takvog tela".\nAlbanski lideri trebalo bi da se ponovo sastanu 21. januara kako bi raspravljali o ponudi Beograda.\nVladajuca koalicija u ovoj oblasti – koju sacinjavaju DPA, Demokratska unija doline, DUD, i PDP – zalaze se za znatno radikalnije politicko resenje pitanja juzne Srbije u odnosu na svoje prethodnike.\nKoalicija predlaze da ukoliko bude bilo kakvih unutrasnjih promena na Kosovo kojima bi se omogucilo pretezno srpskim oblastima na severu entiteta da postanu deo Srbije, onda bi trebalo omoguciti Presevu, Bujanovcu i Medvedji da se prikljuce Kosovu.\nOni zele da se o ovom pitanju raspravlja paralelno sa razgovorima o konacnom statusu protektorata Ujedinjenih nacija, za koje se ocekuje da ce se odrzati ove godine.\nNenad Manic, umereni srpski lider u regionu i predsednik lokalnog ogranka Demokratske stranke, DS, rekao je za IWPR da je resavanje konacnog statusa Kosova tesno povezano sa juznom Srbijom.\n"Opste je poznato da su etnicki Albanci u vecini ovde, stoga ce ovaj tragicni dogadjaj [i moguca nezavisnost Kosova] radikalizovati situaciju do izvesne mere i podstaci politicke zahteve za ujedinjenjem sa Kosovom", kaze on.\nJedan presevski analiticar, koji je pristao na razgovor pod uslovom da ostane anoniman, smatra da albanske lokalne vlasti u juznoj Srbiji nece tako lako stupiti u dijalog sa Beogradom kao sto su to ucinile prethodne vlasti. "Novoizabrano rukovodstvo nece bezuslovno saradjivati sa Beogradom", rekao je on za IWPR.\nBivsi gradonacelnik Preseva Riza Halimi kaze da je dijalog izmedju Beograda i lokalnih vlasti u regionu obustavljen nakon sto je tvrdokorni Vojislav Kostunica postao srpski premijer.\nRedzepi dodaje da, po njemu, "nema vidljive razlike" izmedju Kostunicine pozicije u juznoj Srbiji i one koju je zastupao bivsi jugoslovenski predsednik Slobodan Milosevic, trenutno na sudjenju za ratne zlocine u Hagu.\nSkender Destani, lider DUD-a, kaze da su srpske vlasti tokom protekle godine pokazale da su "jedino u stanju da destabilizuju situaciju u regionu".\nU medjuvremenu, medjunarodna zajednica je pozitivno reagovala na reakciju srpske vlade na poslednju krizu.\nSavet ambasadora NATO-a zakljucio je 12. januara da su se napetosti smanjile posto su srpske vlasti odmah pokrenule inicijativu za uspostavljanjem dijaloga sa Albancima, a otvaranje urgentne istrage o smrti albanskog tinejdzera ocenio je kao "veoma pozitivan".\nSource URL: https://iwpr.net/sr/global-voices/srbija-smrt-albanskog-decaka-%E2%80%93-povod-za-poziv-na-secesiju


Zablistaj, utiči, inspiriši – vladaj veštinama prezentacije! – Radio KFOR Srpski\nDa li ste spremni da postanete majstor prezentacije i zablistate svojim nastupom pred velikim Ili manjim grupama, na sceni ili na sastanku? Možda se pitate kako, a odgovor na to pitanje daće vam članovi „Teach tech” projekta tokom interaktivnog, praktičnog treninga, na kome ćete naučiti ključne stvari za prezentovanje danas, 2. decembra, od 14 časova u prostorijama Mlade aktivne Gračanice.\nTrening „Teach tech” je osmišljen da naučite da vladate svojim znanjem, saznate kako da ostavite utisak svojom prezentacijom i kako da postanete motivator koji inspiriše, reči su Petra Đorđevića iz MAG-a.\n„Mladi ljudi će moći da nauče kako da se dobro predstave, kako da naprave dobru prezentaciju. Na početku ćemo mladima pokazati kako da napišu dobar e-mail, zatim ćemo ih naučiti nešto o fotografiji, kako da naprave dobru fotografiju, onda ćemo raditi programe PowerPoint i online program Prezi i na kraju ćemo skrenuti pažnju mladim ljudima kako da prezentuju kvalitetno ono što budu napravili i onda ćemo nakon što zavrsimo treninge i u opštini Štrpce i opštini Kamenica imati jedan veći događaj gde će svi ti mladi ljudi doći da se upoznaju, da prezentuju svoj rad u UNMIK-u.“\nBez obzira šta prezentujete, način na koji to radite predstavlja razliku između vašeg neuspeha i uspeha. Ovaj trening obiluje znanjima i strategijama koje će vam pomoći da svoje ideje predstavite uravnoteženo, uticajno, uverljivo, kontrolisano i hrabro.\n„Danas u svakom segmentu života nama je potrebno da prezentujemo počevši od srednje škole gde prezentujemo svoj završni rad, pa onda na fakultetu su nam potrebne prezentacije iz gotovo svakog predmeta, takođe na poslu je potrebno prezentivanje ukoliko želimo da dobijemo podršku za neki biznis plan tako da ja mislim da je to jedna od najvažnijih veština u današnje vreme koja je čak i univerzalna za svakoga i da je potrebna svima.”\n„Teach tech“ trening, otvoren je za sve koji žele da svojom prezentacijom inspirišu, oduševe i ostvare željeni uspeh! Možete biti sigurni da ćete sa ovog treninga otići sa novim stečenim veštinama i korisnim znanjima i da će vaša sledeća prezentacija postati priča koju će ljudi prepričavati.\nPreviousPrevious post:Svetski dan borbe protiv sideNextNext post:Da li uživate u kupovini poklona?


Uprava za indirektno oporezivanje /UIO/ BiH prikupila je u 2018. godini ukupno 7.596.483.309 KM bruto prihoda, što je za 7,84 odsto ili za 552.551.000 KM više u odnosu na rekordnu 2017. godinu kada su iznosili 7.043.932.305 KM, rekao je direktor UIO BiH Miro Džakula.\nOn je naglasio da prikupljeni prihodi koje ostvari Uprava čine oko 85 do 92 odsto svih poreskih prihoda i od njih žive sve institucije vlasti na svim nivoima u BiH i zbog toga bi Upravi kao instituciji zaduženoj za fiskalnu stabilnost BiH trebalo posvetiti više pažnje.\n"Izvoz znatno više raste od uvoza, što znači da ekonomija BiH pokazuje svoju vitalnost i sposobnost preživljavanja", rekao je DŽakula na konferenciji za novinare u Banjaluci.\n"Ukoliko ne bude nikakav drugi pravni mehanizam naravno da će se odluka suda ispoštovati", poručio je DŽakula.\n"Ne možete oporezivati onoga ko ima jedan stan i onoga koji ih ima sedam", ocijenio je DŽakula.\nOn je istakao da se zalaže i za oporezivanje luksuza, pogotovo oporezivanje uvoza skupih automobila. "Oni se mogu oporezovati, ne u okviru PDV-a, već u okviru dodatnih akciza i kroz primjenu direktnih poreza, koji imaju prostora da se razvijaju mnogo više", zaključio je DŽakula.\n"Uprava samo sprovodi propise iz oblasti indirektnog oporezivanja, a na Upravnom odboru i parlamentu BiH je da definiše da li jedna ili dvije stope. Poreska politika mora biti transparentna i jasna i jednostavna za primjenu", smatra DŽakula.\nNačelnik Odjeljenja za analizu rizika u UIO Sabina Kuršumović rekla je da su na rast prihoda najviše uticali povećanje prihoda po osnovu PDV-a, putarine i uvozne akcize.\nOna je naglasila da je od ukupnih bruto prihoda nakon odbitka rezerve za povrat sredstava, raspoređen iznos od 750 miliona KM za finansiranje državnih institucija u 2018. godini.\n"Od preostalog iznosa odbijen je iznos za servisiranje duga i na osnovu koeficijenata za raspodjelu je doznačeno Federaciji BiH 2,68 milijadi KM, Republici Srpskoj 1,32 milijarde, a Brčko distriktu 175 miliona KM. Na osnovu putarine FBiH je dodijeljeno 188,5 miliona KM, Srpskoj 124,6 miliona KM i distriktu 6,4 miliona KM", precizirala je Kuršumovićeva.\nŠef Odsjeka za obradu poreskih prijava u UIO Milica Vidović podsjetila je da svi obveznici indirektnih poreza podnose od ove godine PDV prijavu elektronski i navela da ih je do danas to učinilo 43.000.\n"Ostalo je još 2.500 obveznika koji se nisu registrovali i to mogu uraditi u narednih nekoliko dana", dodala je ona i pozvala ih da to urade da ne bi snosili sankcije.\nPomoćnik direktora iz Sektora za carine Vladimir Dragičević pojasnio je da od ukupnih prihoda koje je prikupila Uprava, ovaj sektor prikupio je više od 5.170.000.000 KM, odnosno preko 68 odsto.\nOn je dodao da je za šest odsto porastao uvoz u BiH, a za sedam odsto izvoz.\nUsklađivanje propisa sa EU\nUIO predložila da stopa PDV-a ostane 17 odsto\nTegeltija nije došao\nUIO: Otkazana sjednica Upravnog odbora\nAfera u UIO BiH: Da li su službenici iz Banjaluke “reketirali” po Doboju?!\nSrbija: Zaražene još 24 osobe, preminula jedna\n189 glasova 49%


ŽELJKO TOMIĆ, OSA INŽENJERING: Tržište softvera je najaktuelnija politička tema - Nira Press\nPočetna » ŽELJKO TOMIĆ, OSA INŽENJERING: Tržište softvera je najaktuelnija politička tema\nIako godinama ističemo velike mogućnosti softverske industrije, izgleda da su nadležnima tek sada postali vidljivi veliki izvozni potencijali. OSA je prošle godine, širenjem na tržište Adriatik regije, ostvarila rast prihoda od 96 odsto i rast neto dobiti od 75 odsto u odnosu na 2011.\nIT industrija Srbije, a prevashodno tržište softvera, trenutno je najaktuelnija, rekao bih pre politička nego stručna tema. Mnogi se pitaju zašto. Istina je da je nešto više od 200 miliona evra izvoza softvera iz Srbije u 2012. godini prvi put nadmašilo prihode od izvoza malina. Iako godinama ističemo velike mogućnosti softverske industrije, izgleda da su nadležnima tek sada postali vidljivi veliki izvozni potencijali.\nOvako tržište softvera u Srbiji danas ocenjuje Željko Tomić, osnivač i direktor kompanije OSA računarski inženjering. U razgovoru za Magazin Biznis on ističe da će mere podrške države IT industriji, koje su najpre pompezno najavljivane, pa zatim preinačene, imati neznatne efekte na dalji razvoj ovog sektora. Naš sagovornik smatra da je ono što bi država trebalo da radi, a što će upravo izostati usvajanjem rebalansa budžeta, povećano ulaganje u IT infrastrukturu.\n– Sa skromnih 60 evra ulaganja u informacione tehnologije po glavi stanovnika, Srbija je daleko iza zemalja okruženja, a da ne govorimo o evropskom proseku. Nažalost, kada se ekonomska kriza zaoštrava onda su prva na redu kresanja budžeta za IT investicije, što je, naravno, pogrešno.\nTržište softvera u Srbiji ima veliki potencijal, ali uspesi koje su neke naše kompanije postigle nisu posledica sistemskih rešenja i napora. U našoj zemlji se broj softverskih kompanija povećao sa 368 u 2007. godini na 554 u 2011. godini, a u istom periodu se broj zaposlenih više nego udvostručio – 5.871. Mi praktično nemamo nezaposlenih IT stručnjaka. Naprotiv, sve više će se osećati da ih nemamo dovoljno. To je potrebno rešavati sistematski na nivou obrazovnog sistema, uz davanje većeg značaja praktičnim znanjima.\nOPTIMIZACIJA INTERNET PRETRAGE: Kako biti prvi na Guglu\nBoljom pozicijom u pretrazi ne samo da povećavate broj poseta na vašem sajtu, već jačate i imidž brenda i reputaciju. Jedna


RTCG - Radio Televizija Crne Gore - Nacionalni javni servis :: Ekonomija :: Na naplatu stiže još 432 hiljade eura\n04. 08. 2021. 07:19 >> 07:20 0\nTako je na prošlonedjeljnoj sjednici Vlada usvojila informaciju o obezbjeđivanju potrebnih sredstava za sprovođenje odluka Ustavnog suda koji je krajem januara usvojio žalbe ukupno 216 bivših radnika, što će državu koštati 432 hiljade eura.\nDosadašnjim, kao i ovim odlukama, Ustavni sud je dakićevcima utvrdio povredu prava svojine i prava na pravično suđenje zbog neizvršavanja pravosnažnih sudskih odluka iz 2011. godine. Pored naloga Vladi da im se isplati naknada za pravično zadovoljenje zbog povreda ovih prava, Ustavni sud je naložio Privrednom da u stečajnom postupku, koji se protiv ,,Radoja Dakića“ vodi od kraja 2016, obezbijedi najveći mogući stepen namirenja te da ih obavještava o svakoj relevantnoj činjenici u vezi tog postupka. Obavezani su i da nakon zaključenja stečaja dostave izvještaj o stepenu naplate povjerilaca.\n“Budući da je stečajni dužnik akcionarsko društvo čiju strukturu sačinjava kapital koji se nalazi u vlasništvu države, bilo neposredno ili posredno preko njenih tijela, Ustavni sud utvrđuje da se država ne može osloboditi odgovornosti ni za propuste i nečinjenja koji su doveli do neizvršavanja sudske presude, ni za dugovanja koja stečajni dužnik ima prema podnosiocima ustavne žalbe. Država ima obavezu da organizuje sistem izvršenja presuda koji je djelotvoran i u pravu i u praksi i dužna je da preduzme sve neophodne korake da se izvrši pravosnažna presuda, ako treba i učešćem cijelog državnog aparata”,stoji u odluci po žalbama 40 bivših radnika koje zastupa Radičković.\nUkoliko nakon zaključenja stečaja radnici ne namire svoja potraživanja, podnosioci ustavne žalbe dužni su da o tome obavijeste Ustavni sud, koji će, ukoliko se utvrdi da nijesu u potpunosti namireni, nastaviti ustavnosudski postupak. Do sada je po ovom osnovu isplaćeno preko dva miliona eura za pravično zadovoljenje, a imajući u vidu da na odluku po ustavnim žalbama čeka još radnika, to neće biti konačna računica.\nVlada je početkom godine donijela odluku o formiranju međuresorne grupe u kojoj će predstavnici ministarstava pravde i finansija, kao i zaštitnika imovinsko pravnih interesa imati zadatak da do kraja godine sačine realan prikaz obaveza države na osnovu presuda, kako bi se pronašao najpogodniji model namirenja.\nDo sada je stečajni upravnik Mladen Marković raspisao 14 oglasa, na kojima je prodata imovina ukupne vrijednosti preko 38 miliona eura. Ipak, najzanimljivija bila je posljednja prodaja, kada je Marković na licitaciji, za pet parcela, dobio ponude vrijedne 16,5 miliona eura.\nNeprihvatljiv odnos prema ''Dakićevcima''\nVlada i sud da poštuju presude\nMinistarstvo isplatilo pet bivših radnika\n"Dakićevci" nezadovoljni advokatima\n01. 03. 2017. 0\n19:47 "Skrenuli smo pražnju da moraju više da rade"\n19:32 "U 2021. očekuje se rast ekonomije od 10%"


Ustavni sud Bosne i Hercegovine | Regionalna konferencija ustavnih sudova na Jahorini\nRegionalna konferencija ustavnih sudova na Jahorini\nU organizaciji Ustavnog suda Bosne i Hercegovine, u saradnji s Njemačkom fondacijom za međunarodnu pravnu saradnju IRZ, danas je na Jahorini održana Regionalna konferencija ustavnih sudova o temi „Ustavni sudovi –\nproklamirana i stvarna neovisnost“.\nU radu Konferencije učestvovali su predsjednici i sudije ustavnih sudova Bosne i Hercegovine, Crne Gore, Hrvatske, Makedonije, Slovenije, Srbije, te predstavnici i pravni eksperti Njemačke fondacije za međunarodnu pravnu saradnju IRZ.\nMeđunarodna multilateralna i bilateralna saradnja, međunarodne konferencije, stručni i naučni skupovi predstavljaju mogućnost i način na koji ustavni sudovi, između ostalog, promoviraju svoju doktrinu, iskustvo i praksu, posebno u domenu vladavine prava, zaštite i promocije ljudskih prava i osnovnih sloboda. U tom kontekstu veoma je važna razmjena iskustava, stanovišta i prakse o primjeni prava, kao i uspostavljanje stručne saradnje u vezi s drugim pitanjima koja su od zajedničkog interesa i značaja za ustavne sudove zemalja u regiji u kojima ustavno sudstvo ima zajedničke početke i osnove.\nUstavni sud Bosne i Hercegovine je još 2003. godine pokrenuo inicijativu za održavanje susreta ustavnih sudova država regije.\nCilj inicijative bila je razmjena iskustava, stanovišta i prakse o primjeni prava u oblasti vladavine prava, zaštite i poštovanja ljudskih prava i osnovnih sloboda, kao i uspostavljanje stručne saradnje u vezi s drugim pitanjima od zajedničkog interesa i značaja za ustavne sudove zemalja u tranziciji. Inicijativu su prihvatili ustavni sudovi zemalja regije, a tradicija da se održavaju regionalne konferencije/okrugli stolovi, svaki put s drugom temom od zajedničkog interesa, odvija se u kontinuitetu.\nDanašnja konferencija, uz mnoštvo izloženih kvalitetnih prezentacija/referata o temi Konferencije, i diskusija koja je uslijedila, osvijetlile su pitanje odnosa stvarne i proklamirane neovisnosti nacionalnih ustavnih sudova u regiji. Konferencija u tom smislu predstavlja još jedan značajan doprinos položaju, pravnoj praksi i doktrini ustavnih sudova regije.\nNa Konferenciji je u četiri radne cjeline, čiji su tok i sadržaj moderirali predsjednik Ustavnog suda Bosne i Hercegovine Mirsad Ćeman, potpredsjednik Ustavnog suda Bosne i Hercegovine Mato Tadić i voditelj Odjela IRZ-a za Bosnu i Hercegovinu, Crnu Goru, Makedoniju i Srbiju dr. Stefan Pürner, izloženo devet veoma uspjelih i značajnih prezentacija/referata koji su obuhvatili gotovo sve aspekte teme Konferencije.\nSvi radovi prezentirani na Konferenciji bit će objavljeni u zborniku radova Konferencije.\nPosjeta visoke komesarke za ljudska prava Ujedinjenih naroda\nUstavni sud Bosne i Hercegovine je posjetila visoka komesarka za ljudska prava Ujedinjenih naroda Michelle Bachelet s delegacijom\nDanas su Ustavni sud Bosne i Hercegovine posjetili studenti Pravnog fakulteta i Fakulteta političkih nauka Evropskog univerziteta iz Brčkog i Evropskog univerziteta „Kallos“ Tuzla


DIPLOMATSKI SUKOB PODGORICE I MOSKVE\nEkonomsko-politički interesi Crne Gore i Rusije su bili na svom vrhuncu od 2005. godine kada je najveću izvoznu kompaniju u Crnoj Gori, Kombinat aluminijuma, kupio ruski tajkun Oleg Deripaska. Istovremeno veliki broj ruskih biznismena masovno je počeo da kupuje zemlju i nekretnine u Crnoj Gori, te otvara firme\nCrna Gora Rusija, Foto: Shutterstock\n23.02.2017. 15:28h Ažurirano: 23.02.2017. 15:28h\nRazmjena oštro intoniranih saopštenja ministarstava spoljnih poslova Rusije i Crne Gore, u čijem fokusu je pitanje – da li se Rusija kontinuirano i uporno miješa u unutrašnje političke prilike u Crnoj Gori, pokazuju da se diplomatski odnosi dvije zemlje nalaze na izuzetno niskom nivou.\nNa prvi potencijalni konkretan dokaz o umiješanosti ruskog vojnog oficira u navodni pokušaj oružanog puča u Crnoj Gori, reagovalo je rusko Ministarstvo spoljnih poslova čija je portparolka Marija Zaharova saopštila da su tvrdnje o miješanju Rusije u unutrašnje stvari Crne Gore potpuno neosnovane.\nZaharova je optužila crnogorsku Vladu da se pridružila korišćenju optužujućih teza SAD-a i EU o djelovanju Moskve. Crnogorsko Ministarstvo spoljnih poslova je ocijenilo da Moskva neargumentovano odgovara na saznanja da postoji kontinuirano miješanje Rusije u unutrašnja pitanja Crne Gore, pritom navodeći primjere iz prakse – o podršci Moskve antiustavnim političkim aktivnostima u Crnoj Gori, otvorenom favorizovanju jedne opozicione grupacije, te sugestije sa visokih zvaničnih adresa Rusije o tome šta su spoljnopolitički interesi Crne Gore.\nSlična situacija je bila i 2014. godine, nakon posjete crnogorskog premijera Vašingtonu i saopštenja Ministarstva spoljnih poslova Rusije u kome je stajalo da je "u svojim nastupima Milo Đukanović dopustio i neprijateljske izjave na račun Rusije...".\nUpravo taj događaj, spoljnopolitički analitičar Boško Jakšić smatra prekretnicom u odnosima Crne Gore i Rusije.\n"Nesumnjivo od trenutka kada je tadašnji premijer u Americi najavio želju Crne Gore da se pridruži NATO, da je otvoren jedan kolizioni put između Podgorice i Moskve i od tada prisustvujemo stalnom zaoštravanju koje je dostiglo vrhunac u ovom trenutku. I čini mi se da još od vremena Informbiroa, odnosi na toj relaciji nisu bili tako loši kao što su sada. Što ne znači da se neće i dalje zaoštravati", ukazuje Jakšić za RSE.\nBoško Jakić ocjenjuje da bi u sadašnjim optužbama i kontraoptužbama trebalo više konkretnih dokaza o uplivu Rusije u politiku Crne Gore.\n"Imajući u vidu sumnjičenje ili optužbu Crne Gore, da je Rusija otvoreno umiješana u pokušaj destabilizacije zemlje tokom prošlogodišnjih izbora, mislim da su odnosi zaista loši. Ono što nedostaje posmatračima sa strane, poput mene, očekivao bih više nekih konkretnih dokaza o toj umiješanosti. Iako svi znamo i pretpostavljamo, sa jedne strane da je Rusija pokušala da destabilizuje Crnu Goru, a sa druge strane nemamo i teško je naći te konkretne dokaze, osim ukoliko svjedočenja ne budu pokazala da je sve to tako", ističe Jakšić.\nDiplomatski sukob Crne Gore i Rusije se uklapa i u globalne tokove, pri čemu je Rusija zainteresovana da ojača svoje prisustvo u Jugoistočnoj Evropi, korišćenjem suptilnih mehanizama meke moći do otvorenih pritisaka na zemlje regiona, da ih spriječi da uđu u NATO ili udalje od Evropske unije.\nPrema riječima Jakšića, dalji odnosi Crne Gore i Rusije će zavisiti od predstojećeg dijaloga najvećih sila.\n"Pretpostavljam da će se odnosi između Crne Gore i Rusije na neki način normalizovati, ali na jednoj suštinski novoj osnovi. Od onoga kako bude završen dijalog između Donalda Trampa i Vladimira Putina u mnogome će zavisiti i budućnost odnosa između Crne Gore i Rusije. Ako tamo bude dogovora, onda će popustiti i ove sadašnje tenzije koje djeluju veoma napeto", kaže Boško Jakšić.\nRetrospektiva diplomatsko-bratskih odnosa\nKako se u javnosti najčešće može čuti, diplomatsko-bratski odnosi Rusije i Crne Gore traju više od 300 godina, ukoliko se zanemare periodi kada je padalo interesovanje Rusije za Balkan.\nEkonomsko-politički interesi Crne Gore i Rusije su bili na svom vrhuncu od 2005. godine kada je najveću izvoznu kompaniju u Crnoj Gori, Kombinat aluminijuma, kupio ruski tajkun Oleg Deripaska. Istovremeno veliki broj ruskih biznismena masovno je počeo da kupuje zemlju i nekretnine u Crnoj Gori, te otvara firme. Crna Gora tada bilježi i ekonomski bum i naglo povećanje cijena nekretnina, naročito prvih godina po obnavljanju nezavisnosti.\nMeđutim, to traje do 2008. godine, kada je započela globalna ekonomska kriza, što je rezultovalo povlačenjem ruskih investitora koji nisu mogli da prodaju svoje nekretnine ni približno za novac koji su uložili u njihovu kupovinu ili izgradnju. Država naknadno preuzima i Kombinat aluminijuma od Deripaske, što rezultira nizom tužbenih zahtjeva.\nKako se zvanična Crna Gora kretala ka članstvu u NATO i Evropskoj uniji, tako su relacije sa Rusijom bile sve dalje. Crna Gora je podržala sankcije EU prema Rusiji, zbog sukoba u Ukrajini.\nPosljednjih godina, susreta državnih zvaničnika Rusije i Crne Gore praktično nije ni bilo, a u Moskvi su sve češće boravili lideri opozicionog Demokratskog fronta (DF). Političke aktivnosti DF-a, uperene protiv evroatlantskog puta Crne Gore, otvoreno su podržavane od strane visokih ruskih zvaničnika. Tako se došlo i do snažnih sumnji crnogorskih institucija, da je u pokušaj nasilnog rušenja vlasti u vrijeme parlamentarnih izbora, umiješana i ruska ruka.\nMarija ZaharovaCrna GoraOleg DeripaskaRusijaDPS


BIRODI: Opozicija više na udaru kritike medija od vlasti - Dnevni list Danas\nPočetna » Novo » Društvo » BIRODI: Opozicija više na udaru kritike medija od vlasti\nAleksandar Vučić je u protekla tri meseca u informativnim emisijama pet televizija sa nacionalnom frekvencijom i TV N1 bio prisutan ukupno 18 sati i 47 minuta, a na drugom mestu je premijerka Ana Brnabić sa četiri sata i 47 minuta.\n2Piše: FoNet 18. decembra 2017. 15.17\nTo je pokazalo danas objavljeno istraživanje Biroa za društvena istraživanja.\nIstraživač BIRODI Radule Perović je na konferenciji za novinare u Beogradu istakao da je Vučić u više od 90 odsto vremena u televizijskim prilozima predstavljen pozitivno i da je malo kritičkih opaski.\n„U 94 analizirana dana, Vučić je na svim televizijama u prilozima bio zastupljen sa 18 sati, 47 minuta i tri sekunde. Da bismo nekako dočarali to vreme reći ću samo da je sledeći akter, premijerka Ana Brnabić zastupljena sa četiri sata, 47 minuta i 33 sekunde. Vidite kakav je odnos“, konstatovao je Perović.\nIstraživanje je obuhvatilo RTS1, TV Pink, TV 02, TV Prva i Happy TV, kao i televiziju N1.\nPrema podacima BIRODI, koje je izneo Perović, najveći deo vremena u TV prilozima u protekla tri meseca Vučiću je posvećeno na TV Pink i to deset sati, dok je na RTS Vučiću posvećeno dva sata i 57 minuta.\nNa TV Prva Vučić je imao sat i 56 minuta, Happy sat i 28 minuta, TV N1 sat i 19 minuta i TV B92 ili danas TV O2 sat i jedan minut, navodi se u istraživanju BIRODI.\nPerović je ukazao da je Skupština „relativno malo prisutna“ u informativnim emisijama, a da opozicije „faktički nema“.\nTo je ilustrovao podatkom da se od opozicionih lidera u tv prilozima najviše pojavljuju Saša Janković i Boško Obradović, ali da je Janković tek na 20. mestu po broju minuta, dok je Obradović još slabije plasiran.\nOpozicija, nastavio je Perović, mnogo je više na udaru kritike medija nego politički akteri iz vlasti, navodeći podatak da je Janković u 66 odsto slučajeva negativno predstavljen.\nPerović je konstatovao da je Janković u najvećem broju slučajeva negativno predstavljen na TV Pink.\nU svih 90 i nešto dana koliko su analizirane informativne emisije evidentno je prisustvo Siniše Malog kao gradonačelnika, dodao je Perović i ocenio da to može da se objasni dolazećim izborima u Beogradu.\nPerović je naveo i da su u kontekstu izveštavanja o Vladi Srbije, pored premijerke, prisutni najviše Aleksandar Vulin i Ivica Dačić, a potom i potpredsednica Vlade Srbije Zorana Mihajlović.\nIstraživač Dražen Pavlica je ukazao da Aleksandar Vučić kao predsednik Srbije u velikoj meri svoju medijsku strategiju zasniva na bavljenju ekonomijom.\n„Očekivalo bi se da će se on prevashodno baviti spoljno političkim aktivnostima, ali vidimo da to nije slučaj“, konstatovao je Pavlica.\nOn je napomenuo da su istraživači BIRODI analizirali 3.915 televizijskih priloga, a da je samo u 15 slučajeva prilog imao dijalošku formu.\n„Šta je opozit dijalogu, monolog. Dakle, monološka logika je bila prisutna u analiziranim prilozima“, zaključio je Pavlica.\nGlavni istraživač BIRODI Zoran Gavrilović je rekao da podaci pokazuju da je skoro 70 odsto građana u Srbiji apolitično i da „medijska skalamerija“ u Srbiji služi da se taj broj poveća.\n„Ovde ne postoje uslovi za razvoj demokratije“, smatra Gavrilović koji je konstatovao da to proizilazi iz analiziranja medijske scene u Srbiji.\nJankovic Stojan kaže:\n18. decembra 2017. u 20.36\nPa to je sasvim normalno ako vidite kako se ponasa opozicija u poslednje vreme. Fizicki nasrtaji u skupstini, grcenja u Becu, lazi na sve strane i rasoadanje pojedinih stranaka i pokreta\n19. decembra 2017. u 07.16\nSami su doveli sebe u tu situaciju da budu na udaru kritike, svojim ponasanjem koje ne prilici ozbiljnim politicarima.


Ministrica Hota-Muminović ugostila turskog atašea Eteu: Cilj nam je postati društvom znanja | Ministarstvo za nauku, visoko obrazovanje i mlade\nAtaše Etea je podijelio iskustva Republike Turske o reakcijama obrazovnog sektora u prethodnom periodu i realizaciji online nastave putem Obrazovne informativne mreže (EBA) i platforme digitalnog obrazovanja u ovoj zemlji.\n"Republika Turska je spremna da pruži podršku putem prenosa znanja i iskustava, čime bi se dodatno unaprijedio obrazovni sistem Kantona Sarajevo, siguran sam", predložio je ataše Etea.\nU nastavku sastanka razgovaralo se i o povećanju mobilnosti nastavnika i učenika, kroz nastavak uspostavljanja saradnje između škola u Kantonu Sarajevo i Republike Turske, kao i o realizaciji mogućih studijskih posjeta u narednom periodu, a koje bi ovisile o epidemiološkoj situaciji.\nI pored velikog broja realizovanih projekata sa Republikom Turskom, dogovoreni su naredni koraci i aktivnosti koje će otvoriti nove mogućnosti za saradnju i poboljšanje odgojno-obrazovnog rada u Kantonu Sarajevo tj. omogućiti izravnu saradnju na projektima sa školama u područjima od zajedničkog interesa.\n"Tu se prije svih misli na infrastrukturna ulaganja, upravljanje školom, informacijske i komunikacijske tehnologije, digitalne kompetencije i poduzetništvo, kao i na druge teme važne za razvoj ljudskih potencijala. Sve ovo navodim jer nam je cilj postati društvom znanja", istakla je ministrica Hota-Muminović.\nAtaše Etea je izrazio spremnost za podršku svim navedenim aktivnostima.


Nevesinje dobija poslovnu zonu na 8,5 ha – Na prostoru nekadašnje drvne industrije više parcela za buduće investitore | Hercegovina Press\nNevesinje dobija poslovnu zonu na 8,5 ha – Na prostoru nekadašnje drvne industrije više parcela za buduće investitore\n– Oni sada žele da prodaju objekte i građevinsko zemljište drugim investitorima. Kako bi se to sprovelo u djelo i izvršila parcelacija, jer se fabrika trenutno nalazi na jednoj parceli, predviđeno je usvajanje ovog plana kojim će se kompleks podijeliti na veći broj manjih parcela i koji će u budućnosti funkcionisati kao jedinstvena privredna zona. Ukupna površina kompleksa iznosi 8,5 ha – ističe Đurasović.\n– Kompleks bivše fabrike bio je opremljen kompletnom infrastrukturom, ali s obzirom na to da je planom predviđeno formiranje većeg broja nezavisnih proizvodnih i poslovnih pogona, postoji potreba za povećanjem kapaciteta postojeće infrastrukture kao i za izgradnju novih saobraćajnica unutar zone – kaže Đurasović.\nĐurasović za ekapiju dodaje da je planom organizacije zone predviđeno da se na svakoj parceli formira posebna poslovna djelatnost, ali i da je ostavljena mogućnost i ukrupnjavanja parcela, odnosno spajanje više parcela u jednu veću.


Vesti online / Vesti / Srbija / Svi kosmetski Toniblerovi\n19:40 >> 19:40h\nAlbanski dečaci, njih devet, koji su rođeni na Kosmetu posle NATO bombardovanja 1999. godine dobili su ime Tonibler, po bivšem britanskom premijeru Toniju Bleru, koji je juče posetio Kosovo i Metohiju.\nMali Toniblerovi i njihov idol Toni Bler\nImenjaci bivšeg britanskog premijera su juče imali priliku i da se sastanu sa Blerom, tokom njegove poste Kosmetu, javlja BBC na srpskom jeziku.\nMnogi kosovski Albanci smatraju da je upravo Bler odigrao ključnu ulogu u povlačenju srpskih snaga iz pokrajine, navodi ova radio stanica.\nJedan od dečaka koji su dobili ime po britanskom premijeru - Tonibler Sahiti, kaže da je njegov imenjak "vrlo veliki čovek".\nGovoreći za kosovku TV, otac jednog od devet Toniblerova je rekao da je sinu dao to ime nakon što je britanski premijer posetio njihov izbeglički kamp u Albaniji.\nDečakova majka Šukrija kaže da je veoma ponosna na ime svog sina, dodajući: "Molim Boga i nadam se da će porasti da bude kao Toni Bler ili makar kao delić njega."


Žestoka reakcija iz Srbije: Shaqirija i ideologe “Velike Albanije” odstraniti iz nogometa – Sandzaklive.rs\nPovodom “incidenata” koji su se dogodili na utakmicama u Švedskoj i Švicarskoj u kvalifikacijama za Svjetsko prvenstvo, za zvaničnu stranicu Fudbalskog saveza Srbije oglasio se generalni sekretar Jovan Šurbatović.\nOn ističe da bi UEFA trebala najstrožije kazniti nogometaša reprezentacije Švicarske Xherdana Shaqirija, kako kažu, zbog promovisanja “zločinačke terorističke” organizacije OVK”.\nTakođer traže sanckiju zbog promovisanja parole “Kosovo je Albanija” na meču između Švedske i Kosova navodeći kako je to propagiranje ideje “Velike Albanije”. On navodi da će Fudbalski savez Srbije iskoristiti sve pravne mehanizme da se odgovorni odstrane iz nogometa.\n“Upravo pripremamo protestno pismo koje ćemo uputiti FIFA-i u toku dana. Tražit ćemo hitnu reakciju i najstrože sankcije prema Shaqiriju zbog promovisanja zločinačke terorističke organizacije OVK tokom davanja izjave medijima, ali i prema Fudbalskom savezu Kosova zbog isticanja parole ‘Kosovo je Albanija’ na meču Švedske i reprezentacija Kosova, te propagiranja ideje ‘Velike Albanije’. Srbija će iskoristiti sve pravne mehanizme da se odgovorni za ove događaje odstrane iz nogometa izjavio je Jovan Šurbatović, generalni sekretar Fudbalskog saveza Srbije.\nPodsjećamo, zvijezdi nogometne reprezentacije Švicarske Xherdanu Shaqiriju navijač je tokom davanja izjava nakon meča protiv Sjeverne Irske obukao jaknu koja je izazvala bijes u Srbiji.\nNaime, jedan neimenovani fan prišao je nogometašu i obukao mu jaknu s grbom OVK-a (Oslobodilačke vojske Kosova), a koju u Srbiji nazivaju terorističkom.\nNogometni savez Švicarske, s druge strane, pohvalio je reakciju svog reprezentativca.(Klix)\nAlbanija Fudbalski savez Srbije nogometna reprezentacija Kosova


Haradinaj: Promjena granice donijela bi tragediju | TV1\nPromjena granica nije rješenje, rečeno je u srijedu u Prištini na okruglom stolu “Dijalog između Kosova i Srbije poslije samita u Berlinu” s premijerom Kosova Ramushem Haradinajem, predstavnicima civilnog društva, medija i diplomatskog kora, a u organizaciji Kosovskog demokratskog instituta (KDI).\nKako prenosi prenosi Anadolu Agency (AA), premijer Kosova izjavio je da bi promjena granice donijela tragediju i da on ne može prihvatiti uvjetovanje dijaloga sa Srbijom dok Beograd i dalje ne priznaje zločine koje su srbijanske snage počinile na Kosovu.\nHaradinaj je rekao da je u Berlinu morao sjesti za sto s predsjednikom Srbije Aleksandrom Vučićem, koji je tokom rata 1999. bio ministar informiranja, u vrijeme vladavine Slobodana Miloševića, ali da nije postavljao nikakve uvjete jer se mora ići naprijed.\n‘Prošlo vrijeme Federice Mogherini’\n“Pogrešna je pozicija i Washingtona i Evropljana i Berlina i Pariza da se prihvati uvjet Srbije za nastavak dijaloga, uklanjanje taksi. Kome postavljati uvjete? Predsjedniku Vlade koji dolazi iz Meje? Masakr u Meji bio je 27. aprila, a ja sam poslije Meje, 29. aprila, otišao u Berlin i sjeo prekoputa Vučića zbog dijaloga”, rekao je Haradinaj.\nIstakao je da se sporazum sa Srbijom treba postići, ali ne promjenom granice, jer bi to odvelo u tragediju.\n“Uvjeravam vas da svako ko kaže da se pomjeranjem ili korekcijom granice postiže mir zna da se donosi rat, tragedije. Dakle, oni koji predlažu sporazume o granici to rade s namjerom da Balkan uvuku u nestabilnost za najmanje još dva desetljeća”, rekao je premijer Kosova.\nNaveo je da postoji sumnja da su predsjednik Kosova Hashim Thaci i premijer Albanije Edi Rama razgovarali s visokom predstavnicom Evropske unije Federikom Mogherini o promjeni granice te konstatirao da je “vrijeme Mogherini prošlo”.\nKosovo ne zaboravlja prošlost\nIzjavio je da Kosovo neće uvoditi nove mjere Beogradu, ali smatra da Evropska unija, SAD, a prije svih Berlin i Francuska i sve druge države koje podržavaju uvjetovanje nastavka dijaloga ukidanjem taksi od 100 posto na uvoz robe iz Srbije i Bosne i Hercegovine griješe u vezi s time.\nRekao je da je Kosovo zaineresirano za mir, ali da ne zaboravlja prošlost kad je riječ o dijalogu sa Srbijom.\nKosovo neće preduzeti nove mjere protiv Srbije jer bi u tom slučaju imalo problem s tretmanom Srba s Kosova od srbijanskih institucija.\nPrethodni članakŠarović: EBRD će investirati 400 miliona eura u BiH\nNaredni članak(FOTO+VIDEO) Kraljevska beba predstavljena javnosti